cyanic-selkie/wikianc huggingface dataset:
ಗದರ್ ಪಿತೂರಿ
ಮುಂಚಿನ ಪ್ರಯತ್ನಗಳು
ಭಾರತೀಯ ಕ್ರಾಂತಿಕಾರಿಗಳು ಲೋಕಮಾನ್ಯ ತಿಲಕರ ಪ್ರೇರಣೆಯಿಂದ, 1900ರಿಂದಲೇ ಬನಾರಸ್‌ಅನ್ನು ರಾಜದ್ರೋಹದ ಕೇಂದ್ರವಾಗಿ ಪರಿವರ್ತಿಸಿದ್ದರು. ಸುಂದರ್‌ಲಾಲ್ (ಜನ್ಮ. 1885, ಮುಜಾಫರ್‌ನಗರದ ತೋತಾ ರಾಮ್ ಅವರ ಮಗ)1907ರಲ್ಲಿ ಬನಾರಸ್‌ನಲ್ಲಿ ನಡೆದ ಶಿವಾಜಿ ಉತ್ಸವದಲ್ಲಿ ಆಕ್ಷೇಪಣಾರ್ಹ ಭಾಷಣವನ್ನು ಮಾಡಿದ್ದರು. ತಿಲಕ್, ಲಾಲಾ ಲಜಪತ್ ರಾಯ್ ಮತ್ತು ಶ್ರೀ ಅರೊಬಿಂದೋ ಅವರ ಅನುಯಾಯಿಯಾದ ಈತನು   1908ರಲ್ಲಿ ಉತ್ತರಪ್ರದೇಶದಲ್ಲಿ ಲಾಲಾ ಅವರ ಉಪನ್ಯಾಸ ಪ್ರವಾಸದಲ್ಲಿ ಜೊತೆಯಾಗಿದ್ದನು. ಆತನ ಸಂಸ್ಥೆ, ಅಲಹಾಬಾದ್‌ನಲ್ಲಿದ್ದ ಸ್ವರಾಜ್ಯ ಕ್ಕೆ 1908ರ ಏಪ್ರಿಲ್‌ನಲ್ಲಿ ರಾಜದ್ರೋಹದ ಚಟುವಟಿಕೆಗಳ ವಿರುದ್ಧ ಎಚ್ಚರಿಕೆ ನೀಡಲಾಗಿತ್ತು. 1909ರ ಆಗಸ್ಟ್‌ 22ರಂದು ಸುಂದರ್ ಲಾಲ್ ಮತ್ತು ಶ್ರೀ ಅರೋಬಿಂದೋ ಅವರು ಕಲ್ಕತ್ತೆಯ ಕಾಲೇಜ್‌ ಸ್ಕ್ವೇರ್‌ನಲ್ಲಿ "ಹಾನಿಕರ ಭಾಷಣ"ಗಳನ್ನು ನೀಡಿದ್ದರು. ಹಿಂದಿಯಲ್ಲಿ ಕರ್ಮಯೋಗಿ ಯನ್ನು  1909ರ ಸೆಪ್ಟೆಂಬರ್‌ನಿಂದಲೇ ಅಲಹಾಬಾದ್‌ನಲ್ಲಿ ಪ್ರಕಟಿಸಲಾಗುತ್ತಿತ್ತು:   ಕಲ್ಕತ್ತೆಯಿಂದ ಪ್ರಕಟವಾಗುತ್ತಿದ್ದ ಕರ್ಮಯೋಗಿನ್‌  ಅನ್ನು ಅಮರೇಂದ್ರ ಚಟರ್ಜಿಯವರು ಸಂಪಾದಿಸುತ್ತಿದ್ದು, ಅರೋಬಿಂದೋ ಅವರು ಅದನ್ನು  ನಿಯಂತ್ರಿಸುತ್ತಿದ್ದರು. ಚಟರ್ಜಿಯವರು ಸುಂದರ್‌ಲಾಲ್‌ಗೆ ರಾಶ್‌ ಬಿಹಾರಿಯನ್ನು ಪರಿಚಯಿಸಿದರು. 1915ರಲ್ಲಿ, ಪಿಂಗಳೆಯವರನ್ನು ಅಲಹಬಾದ್‌‌ನಲ್ಲಿ ಸ್ವರಾಜ್ಯ  ಗುಂಪಿನವರು ಬರಮಾಡಿಕೊಂಡರು. ರಾಶ್‌ ಬಿಹಾರಿ ಬೋಸ್‌ ಅವರು ಬನಾರಸ್‌ನಲ್ಲಿ 1914ರ ಆರಂಭದಿಂದಲೇ ಇದ್ದರು. ಅಲ್ಲಿ ಹಲವಾರು ಬಾರಿ ಬೃಹತ್ ಪ್ರಮಾಣದ ವಿರೋಧವನ್ನು 1914ರ ಅಕ್ಟೋಬರ್‌ ಮತ್ತು 1915ರ ಸೆಪ್ಟೆಂಬರ್‌ ಮಧ್ಯೆ ವ್ಯಕ್ತಪಡಿಸಲಾಗಿತ್ತು, ಅವುಗಳಲ್ಲಿ 45 ಪ್ರತಿಭಟನೆಗಳು ಫೆಬ್ರವರಿಯ ಒಳಗೇ ನಡೆದಿದ್ದವು. 1914ರ ನವೆಂಬರ್‌‌ 18ರಂದು, ಎರಡು ಬಾಂಬ್‌ ಕ್ಯಾಪ್‌ಗಳನ್ನು ಪರೀಕ್ಷಿಸುವಾಗ ಆತ ಮತ್ತು ಸಚಿನ್ ಸನ್ಯಾಲ್‌ ಗಾಯಗೊಂಡರು. ಅವರನ್ನು ಬಂಗಾಲಿಟೋಲದಲ್ಲಿರುವ ಒಂದು ಮನೆಗೆ ಸ್ಥಳಾಂತರಿಸಲಾಯಿತು, ಅಲ್ಲಿ ಜತಿನ್ ಮುಖರ್ಜಿಯವರಿಂದ ಒಂದು ಪತ್ರದೊಂದಿಗೆ ಪಿಂಗಳೆಯವರು ಇವರನ್ನು ಭೇಟಿ ಮಾಡಿದರು ಮತ್ತು ಅದಾಗಲೇ ಸುಮಾರು ಗದರ್ ಪಕ್ಷದ ಸುಮಾರು 4000 ಸಿಖ್‌ರು ಕಲ್ಕತ್ತೆಗೆ ತಲುಪಿದ್ದಾರೆ ಎಂದು ತಿಳಿಸಿದರು. ಇನ್ನೂ 15,000ಕ್ಕೂ ಹೆಚ್ಚಿನ ಜನರು ಬರಲಿಕ್ಕೆ ಮತ್ತು ದಂಗೆಗೆ ಸೇರಿಕೊಳ್ಳಲು ಕಾಯುತ್ತಿದ್ದಾರೆ ಎಂದು ತಿಳಿಸಿದರು. ರಾಶ್‌ ಬಿಹಾರಿಯವರು ಪಿಂಗಳೆ ಮತ್ತು ಸಚಿನ್‌ರನ್ನು ಅಮೃತ್‌ಸರ್‌ಗೆ ಷಾಂಗೈನಿಂದ ಬಂದಿದ್ದ ಮೂಲಾ ಸಿಂಗ್ ಅವರೊಂದಿಗೆ ಚರ್ಚೆ ಮಾಡಲು ಕಳುಹಿಸಿದರು. ರಾಶ್‌ ಬಿಹಾರಿಯವರ ವಿಶ್ವಾಸಿಕರಾಗಿದ್ದ ಪಿಂಗಳೆ ಉತ್ತರ ಪ್ರದೇಶ ಮತ್ತು ಪಂಜಾಬ್‌ನಲ್ಲಿ ಹಲವಾರು ವಾರಗಳವರೆಗೆ ಕಠಿಣ ಬದುಕು ನಡೆಸಿದರು.
ಬಾಂಬ್‌ಗಳನ್ನು ತಯಾರಿಸುವುದು ಗದರ್‌ ಕಾರ್ಯಕ್ರಮದ ಒಂದು ನಿಶ್ಚಿತ ಭಾಗವಾಗಿತ್ತು. ಇದರ ಬಗ್ಗೆ ಅತ್ಯಲ್ಪ ತಿಳಿದಿದ್ದ ಸಿಖ್ ಪಿತೂರಿಗಾರರು ಬಂಗಾಳಿ ಪರಿಣಿತರೊಬ್ಬರನ್ನು ಕರೆಸಲು ನಿರ್ಧರಿಸಿದ್ದರು. ಅವರಿಗೆ ಕ್ಯಾಲಿಫೋರ್ನಿಯಾದಲ್ಲಿ ತಾರಕ್‌ನಾಥ್ ದಾಸ್ ಅವರ ಒಡನಾಡಿಯಾಗಿದ್ದ ಪ್ರೊಫೆಸರ್‌ ಸುರೇಂದ್ರ ಬೋಸ್‌ ಕುರಿತು ಪರಿಚಯವಿತ್ತು. 1914ರ ಡಿಸೆಂಬರ್‌ ಕೊನೆಯ ಭಾಗದಲ್ಲಿ ಕಪುರ್ತಲದಲ್ಲಿ ಒಂದು ಸಭೆ ನಡೆದು, ಬಂಗಾಳಿ ಬಾಬು ಒಬ್ಬರು ಅವರಿಗೆ ಸಹಾಯ ಮಾಡಲು ಸಿದ್ಧರಿದ್ದಾರೆ ಎಂದು ಪಿಂಗಳೆ ಹೇಳಿದರು. 1915ರ ಜನವರಿ 3ರಂದು ಪಿಂಗಳೆ ಮತ್ತು ಸಚೀಂದ್ರ ಅಮೃತಸರದಲ್ಲಿ ಗದರ್‌ ಪಕ್ಷದಿಂದ 500 ರೂ.ಗಳನ್ನು ಪಡೆದುಕೊಂಡು, ಬನಾರಸ್‌ಗೆ ಮರಳಿದರು.
ಸಂಯೋಜನೆ
ರಾಶ್‌ ಬಿಹಾರಿಯವರು ಜುಂಗಂತರ್‌ ಮುಖಂಡರಿಗೆ ಭೇಟಿಯಾಗಲು ನೀಡಿದ್ದ ಆಹ್ವಾನದ ಮೇರೆಗೆ ಪಿಂಗಳೆಯವರು ಅವರೊಂದಿಗೆ ತಮ್ಮ ಯೋಜನೆಯನ್ನು ಸಂಯೋಜನೆ ಮಾಡುವುದು ಮತ್ತು ಅಂತಿಮಗೊಳಿಸುವುದನ್ನು ಮಾತನಾಡಲು ಕಲ್ಕತ್ತೆಗೆ ಮರಳಿದರು. ಜತಿನ್ ಮುಖರ್ಜಿ, ಅತುಲ್‌ ಕೃಷ್ಣ ಘೋಷ್, ನರೇನ್ ಭಟ್ಟಾಚಾರ್ಯ ಬನಾರಸ್‌ಗೆ ಹೊರಟರು (1915ರ ಜನವರಿಯ ಆರಂಭದಲ್ಲಿ). ಒಂದು ಬಹಳ ಮಹತ್ವದ ಸಭೆಯಲ್ಲಿ, ರಾಶ್‌ ಬಿಹಾರಿಯವರು ದಂಗೆಯ ಕುರಿತು "ನಿಮ್ಮ ದೇಶಕ್ಕಾಗಿ ಮಡಿಯಿರಿ" ಎಂಬ ಘೋಷಣೆಯೊಂದಿಗೆ ಪ್ರಕಟಿಸಿದರು. ಹವಾಲ್ದಾರ್‌ ಮನ್ಷ ಸಿಂಗ್ ಅವರ ಮೂಲಕ, 16ನೇ ರಜಪುತ್‌ ರೈಫಲ್ಸ್‌ ಪಡೆಯು ಫೋರ್ಟ್‌ ವಿಲಿಯಂಗೆ ಯಶಸ್ವಿಯಾಗಿ ತಲುಪಿದ್ದರೂ, ಜತಿನ್ ಮುಖರ್ಜಿಯವರು ಸೇನೆಯು ದಂಗೆಯೇಳಲು ಇನ್ನೂ ಎರಡು ತಿಂಗಳು ಕಾಯಬಯಸಿದ್ದರು, ಆ ವೇಳೆಗೆ ಜರ್ಮನ್‌‌ ಶಸ್ತ್ರಾಸ್ತ್ರಗಳೂ ಬರುತ್ತಿದ್ದವು. ಗದರ್‌ ತೀವ್ರಗಾಮಿಗಳು ತಕ್ಷಣವೇ ಕ್ರಮ ತೆಗೆದುಕೊಳ್ಳಬೇಕೆಂಬ ಅಸಹನೆ ಹೊಂದಿದ್ದರಿಂದ ಅದಕ್ಕೆ ತಕ್ಕಂತೆ ಯೋಜನೆಯನ್ನು ಪರಿಷ್ಕರಿಸಿದರು. ರಾಶ್‌ ಬಿಹಾರಿ ಮತ್ತು ಪಿಂಗಳೆ ಲಾಹೋರ್‌ಗೆ ಹೋದರು. ಸಚಿನ್‌ 7ನೇ ರಜಪುತ್‌ (ಬನಾರಸ್) ಮತ್ತು ದಿನಾಪುರದಲ್ಲಿ 89ನೇ ಪಂಜಾಬಿಗಳ ಪಡೆಯನ್ನು ಗುಪ್ತವಾಗಿ ಒಳಸೇರಿಸಿಕೊಂಡರು. ದಾಮೋದರ್‌ ಸರಪ್ [ಸೇತ್‌] ಅಲಹಬಾದ್‌‌ಗೆ ಹೋದರು. ವಿನಾಯಕ್ ರಾವ್ ಕಪಿಲೆ ಬಾಂಬ್‌ಗಳನ್ನು ಬಂಗಾಳದಿಂದ ಪಂಜಾಬ್‌ಗೆ ಒಯ್ದರು. ವಿಭೂತಿ [ಹಲ್ದಾರ್‌, ಅನುಮೋದಕ] ಮತ್ತು ಪ್ರಿಯೋ ನಾಥ್‌[ಭಟ್ಟಾಚಾರ್ಯ?] ಬನಾರಸ್‌ನಲ್ಲಿ ಪಡೆಗಳನ್ನು ಗುಪ್ತವಾಗಿ ಒಳಹಾಕಿಕೊಂಡರು; ಹಾಗೆಯೇ ನಳಿನಿ [ಮುಖರ್ಜಿ] ಜಬಲ್‌ಪುರ್‌ನಲ್ಲಿ ಮಾಡಿದರು. ಫೆಬ್ರವರಿ 14ರಂದು, ಕಪಿಲೆ 18 ಬಾಂಬ್‌ಗಳಿಗೆ ಆಗುವಷ್ಟು ಸಾಂಗ್ರಿಗಳ ಒಂದು ಪಾರ್ಸೆಲ್ ಅನ್ನು ಬನಾರಸ್‌ನಿಂದ ಲಾಹೋರ್‌ಗೆ ಒಯ್ದರು. ಜನವರಿಯ ಮಧ್ಯಭಾಗದಲ್ಲಿ, ಪಿಂಗಳೆಯವರು ಅಮೃತಸರಕ್ಕೆ "ದಪ್ಪಗಿರುವ ವ್ಯಕ್ತಿ"ಯೊಂದಿಗೆ (ರಾಶ್‌ ಬಿಹಾರಿ)ಮರಳಿದರು; ಬಹಳ ಜನ ಭೇಟಿಯಾಗಲು ಬರುತ್ತಿರುವುದನ್ನು ತಪ್ಪಿಸಲು, ರಾಶ್‌ ಬಿಹಾರಿಯವರು ಹದಿನೈದು ದಿನಗಳ ನಂತರ ಲಾಹೋರ್‌ಗೆ ಹೋದರು. ಎರಡೂ ಸ್ಥಳಗಳಲ್ಲಿ ಅವರು ಬಾಂಬ್‌ ಮಾಡಲು ಬೇಕಾದ ವಸ್ತುಗಳನ್ನು ಸಂಗ್ರಹಿಸಿದರು ಮತ್ತು ಲಾಹೋರ್‌ನ ಫೌಂಡ್ರಿಯೊಂದಕ್ಕೆ (ಎರಕದ ಕೆಲಸ ಮಾಡುವ ಘಟಕ) 80 ಬಾಂಬ್‌ ಕೇಸ್‌ಗಳನ್ನು ಮಾಡಿಕೊಡಲು ಹೇಳಿದರು. ಅದರ ಮಾಲೀಕರಿಗೆ ಅನುಮಾನ ಬಂದು, ಮಾಡಿಕೊಡಲು ನಿರಾಕರಿಸಿದರು. ಬದಲಿಗೆ, ಹಲವಾರು ಡಕಾಯಿತಿಗಳಲ್ಲಿ ಇಂಕ್‌ಪಾಟ್‌ಗಳನ್ನೇ ಕೇಸ್‌ಗಳನ್ನಾಗಿ ಬಳಸಲಾಯಿತು. ಮನೆಯನ್ನು ಶೋಧಿಸುವ ಸಮಯದಲ್ಲಿ ಪೂರ್ಣವಾಗಿ ಸಿದ್ಧಗೊಂಡಿದ್ದ ಬಾಂಬ್‌ಗಳು ದೊರಕಿದವು ಮತ್ತು ರಾಶ್‌ ಬಿಹಾರಿ ಪರಾರಿಯಾದರು. "ಅಷ್ಟು ಹೊತ್ತಿಗೆ ಮರಳಿಬಂದ ಗದರ್‌ವಾದಿಗಳು ಮತ್ತು ರಾಶ್‌ ಬಿಹಾರಿಯವರ ನೇತೃತ್ವದ ಕ್ರಾಂತಿಕಾರಿಗಳ ನಡುವೆ ಒಳ್ಳೆಯ ಸಂಪರ್ಕ ಏರ್ಪಟ್ಟಿತ್ತು. ಉತ್ತರ ವಾಷಿಂಗ್ಟನ್‌ನಲ್ಲಿದ್ದ (ಎನ್‌ಡಬ್ಲ್ಯು) ಬಹುಸಂಖ್ಯಾತ ಸೈನಿಕರಿಗೆ ಯಾವುದೇ ಹಾನಿಯೂ ಆಗಲಿಲ್ಲ." "ಸಂಕೇತ ದೊರೆತೊಡನೆ ಪಂಜಾಬ್‌ನಿಂದ ಬಂಗಾಳದವರೆಗೆ ದಂಗೆಗಳು ಮತ್ತು ವ್ಯಾಪಕ ಪ್ರತಿಭಟನೆಗಳನ್ನು ನಡೆಸಲು ಯೋಚಿಸಲಾಗಿತ್ತು." "ಲಾಹೋರ್‌ ಪಿತೂರಿ ಪ್ರಕರಣದ 81 ಜನ ಆಪಾದಿತರಲ್ಲಿ ರಾಶ್‌ ಬಿಹಾರಿಯವರ ಹತ್ತಿರದ ಒಡನಾಡಿಗಳಾದ ಪಿಂಗಳೆ,ಮಥುರಾ ಸಿಂಗ್ ಮತ್ತು ಕರ್ತಾರ್ ಸಿಂಗ್ ಸರಭಾ ಸೇರಿದಂತೆ 48 ಜನರು ಇತ್ತೀಚೆಗಷ್ಟೆ ಉತ್ತರ ಅಮೆರಿಕದಿಂದ ಬಂದಿದ್ದರು."
ರಾಶ್‌ ಬಿಹಾರಿ ಬೋಸ್‌, ಸಚಿನ್ ಸನ್ಯಾಲ್‌ ಮತ್ತು ಕರ್ತಾರ್ ಸಿಂಗ್ ಅವರೊಂದಿಗೆ ಪಿಂಗಳೆ ಕೂಡ 1915ರ ಫೆಬ್ರವರಿಯಲ್ಲಿ ಪ್ರಯತ್ನಿಸಬೇಕೆಂದಿದ್ದ ದಂಗೆಯ ಪ್ರಮುಖ ಸಂಯೋಜಕರಲ್ಲಿ ಒಬ್ಬರಾಗಿದ್ದರು. ರಾಶ್‌ ಬಿಹಾರಿ ಅವರ ಅಡಿಯಲ್ಲಿ, ಪಿಂಗಳೆಯವರು 1914ರ ಡಿಸೆಂಬರ್‌ನಿಂದ ತೀವ್ರವಾದ ಕ್ರಾಂತಿಯ ತೀವ್ರವಾದ ಪ್ರಚಾರವನ್ನು ಮಾಡಿದ್ದರು, ಕೆಲವೊಮ್ಮೆ ಶ್ಯಾಮಲಾಲ್‌ ಎಂಬ ಬಂಗಾಳಿಯಾಗಿ, ಮತ್ತೆ ಕೆಲವೊಮ್ಮೆ ಗಣಪತ್‌ ಸಿಂಗ್ ಎಂಬ ಪಂಜಾಬಿಯಾಗಿ ವೇಷಮರೆಸಿಕೊಂಡು ಪ್ರಚಾರ ನಡೆಸಿದ್ದರು.
ದಿನಾಂಕವನ್ನು ನಿಗದಿಮಾಡಿದ್ದು
ಭಾರತೀಯ ಸಿಪಾಯಿಗಳ ಪ್ರತಿಭಟನೆಯನ್ನು ನಡೆಸುವ ಕುರಿತು ವಿಶ್ವಾಸ ಹೊಂದಿದ ನಂತರ, ದಂಗೆಯ ಅಂತಿಮ ರೂಪರೇಶೆಗಳನ್ನು ಯೋಜಿಸಲಾಯಿತು. ಪಂಜಾಬ್‌ನಲ್ಲಿದ್ದ 23ನೇ ಕಾಲಾಳು ಪಡೆಯು ಶಸ್ತ್ರಾಸ್ತ್ರಗಳನ್ನು ವಶಪಡಿಸಿಕೊಂಡು, ಫೆಬ್ರವರಿ 21ರಂದು ಹಾಜರಿ ಕರೆಯುವಾಗ ತಮ್ಮ ಅಧಿಕಾರಿಗಳನ್ನು ಕೊಲ್ಲಬೇಕಿತ್ತು. ಇದರ ಹಿಂದೆಯೇ ಪಂಜಾಬ್‌ 26ನೇ ಪಡೆ ದಂಗೆಯೇಳಬೇಕಿತ್ತು, ಇದು ದಂಗೆ ಆರಂಭಗೊಳ್ಳುವುದರ ಸೂಚನೆಯಾಗಿದ್ದು, ದೆಹಲಿ ಮತ್ತು ಲಾಹೋರ್‌ಗಳಲ್ಲಿ ದಂಗೆ ಇನ್ನಷ್ಟು ಉಗ್ರವಾಗಬೇಕಿತ್ತು. ಬಂಗಾಳದ ಕ್ರಾಂತಿಕಾರರು ಡಾಕಾದಲ್ಲಿದ್ದ ಸಿಖ್ ದಳಗಳನ್ನು ಲಾಹೋರ್‌ನ ಸಿಖ್ ಸೈನಿಕರು ಕಳುಹಿಸಿದ ಪರಿಚಯದ ಪತ್ರಗಳ ಮೂಲಕ ಮತ್ತು ಮತ್ತು ಅವರ ವಿಶ್ವಾಸ ಗಳಿಸುವಲ್ಲಿ ಯಶಸ್ವಿಯಾಗಿದ್ದರು. ಬಂಗಾಳದ ಕ್ರಾಂತಿಯ ಕೇಂದ್ರವು ಪಂಜಾಬ್‌ ಮೈಲ್‌ ರೈಲು ಹೌರಾ ನಿಲ್ದಾಣವನ್ನು ಪ್ರವೇಶಿಸುವುದನ್ನೇ ಕಾಯುತ್ತಿದ್ದು (ಪಂಜಾಬ್‌ ಅನ್ನು ಸ್ವಾಧೀನ ಪಡಿಸಿಕೊಂಡಿದ್ದರೆ ಆ  ರೈಲು ಮರುದಿನ ರದ್ದಾಗುತ್ತಿತ್ತು), ಕೂಡಲೇ ಮುಷ್ಕರ ಹೂಡಲು ಸಜ್ಜಾಗಿದ್ದರು.
ಅಖಿಲ-ಭಾರತೀಯ ದಂಗೆ
1915ರ ಆರಂಭದ ವೇಳೆಗೆ, ಅಪಾರ ಸಂಖ್ಯೆಯ ಗದರ್‌ವಾದಿಗಳು (ಕೆಲವು ಅಂದಾಜುಗಳ ಪ್ರಕಾರ ಪಂಜಾಬ್‌ ಪ್ರಾಂತ್ಯವೊಂದರಲ್ಲಿಯೇ ಸುಮಾರು 8,000) ಭಾರತಕ್ಕೆ ಮರಳಿದರು. ಆದರೆ ಅವರಿಗೆ ಕೇಂದ್ರೀಯ ನಾಯಕತ್ವವನ್ನು ವಹಿಸಿರಲಿಲ್ಲ, ಅವರೆಲ್ಲ ಅಡ್‌ ಹಾಕ್  ಆಧಾರದಲ್ಲಿ ಕೆಲಸ ಆರಂಭಿಸಿದರು. ಕೆಲವರನ್ನು ಪೊಲೀಸರು ಅನುಮಾನದಿಂದ ಒಟ್ಟುಸೇರಿಸಿದರೂ, ಅನೇಕರು ಪೊಲೀಸರ ಕಣ್ಣಿನಿಂದ ತಪ್ಪಿಸಿಕೊಂಡು ಉಳಿದರು ಮತ್ತು ಅವರುಗಳು ಲಾಹೋರ್‌, ಫಿರೋಜ್‌ಪುರ್‌ ಮತ್ತು ರಾವಲ್ಪಿಂಡಿಯಂತಹ ಪ್ರಮುಖ ನಗರಗಳ ರಕ್ಷಕಸೈನ್ಯದೊಂದಿಗೆ ಸಂಪರ್ಕ ಬೆಳೆಸಲು ಆರಂಭಿಸಿದರು. ಲಾಹೋರ್‌ ಬಳಿಯ ಮಿಯಾನ್ ಮೀರ್‌ನಲ್ಲಿ ಸೇನಾ ಶಸ್ತ್ರಾಗಾರದ ಮೇಲೆ ಆಕ್ರಮಣ ಮಾಡಲು ವಿವಿಧ ಯೋಜನೆಗಳನ್ನು ರೂಪಿಸಿದ್ದರು ಮತ್ತು 1914ರ ನವೆಂಬರ್‌‌ 15ರಂದು ಒಂದು ಸಾಮಾನ್ಯ ದಂಗೆಯನ್ನು ಆರಂಭಿಸಲು ಯೋಜಿಸಿದ್ದರು. ಇನ್ನೊಂದು ಯೋಜನೆಯಂತೆ, ಸಿಖ್‌ ಸೈನಿಕರ ಗುಂಪು, ಮಂಜಾ ಜಾತಾ, ಲಾಹೋರ್‌ ಕಂಟೋನ್ಮೆಂಟ್‌ನ 23ನೇ ಕಾಲಾಳು ಪಡೆಯಲ್ಲಿ   ನವೆಂಬರ್‌‌ 26ರಂದು ದಂಗೆಯೇಳಬೇಕೆಂದು ಯೋಜಿಸಲಾಗಿತ್ತು. ಇನ್ನೊಂದು ಯೋಜನೆಯು ನವೆಂಬರ್‌‌ 30ರಂದು ಫಿರೋಜ್‌ಪುರ್‌ನಲ್ಲಿ ದಂಗೆಯೇಳುವಂತೆ ಕರೆ ನೀಡಿತ್ತು. ಬಂಗಾಳದಲ್ಲಿ, ಜುಗಾಂತರವು ಜತಿನ್ ಮುಖರ್ಜಿಯವರ ಮೂಲಕ ಕಲ್ಕತ್ತದ ಫೋರ್ಟ್‌ ವಿಲಿಯಂನ ರಕ್ಷಕಸೈನ್ಯದೊಂದಿಗೆ ಸಂಪರ್ಕ ಬೆಳೆಸಿತ್ತು. 1914ರ ಆಗಸ್ಟ್‌ನಲ್ಲಿ, ಮುಖರ್ಜಿಯವರ ಗುಂಪು ಭಾರತದ ಅತಿದೊಡ್ಡ ಗನ್ ತಯಾರಿಕಾ ಕಂಪನಿಯಾದ ರೊಡ್ಡ ಕಂಪನಿಯಿಂದ ಬೃಹತ್‌ ಪ್ರಮಾಣದ ಗನ್‌ಗಳನ್ನು ಮತ್ತು ಶಸ್ತ್ರಾಸ್ತ್ರಗಳನ್ನು ವಶಪಡಿಸಿಕೊಂಡಿತು. ಡಿಸೆಂಬರ್‌ನಲ್ಲಿ, ಹಣಕಾಸನ್ನು ಪಡೆದುಕೊಳ್ಳಲು ಕಲ್ಕತ್ತದಲ್ಲಿ ರಾಜಕೀಯವಾಗಿ ಪ್ರೇರಿತವಾದ ಸಶಸ್ತ್ರ ದರೋಡೆಗಳು ನಡೆದವು. ಮುಖರ್ಜಿಯವರು ಕರ್ತಾರ್ ಸಿಂಗ್ ಮತ್ತು ವಿ.ಜಿ. ಪಿಂಗಳೆಯ ಮೂಲಕ ರಾಶ್‌ ಬಿಹಾರಿ ಬೋಸ್‌ ಅವರ ಸಂಪರ್ಕದಲ್ಲಿದ್ದರು. ಆ ವರೆಗೆ ವಿವಿಧ ಗುಂಪುಗಳಿಂದ ಪ್ರತ್ಯೇಕವಾಗಿ ನಡೆಸಲಾಗುತ್ತಿದ್ದ ಈ ಕ್ರಾಂತಿಕಾರಕ ಚಟುವಟಿಕೆಗಳನ್ನು ಉತ್ತರ ಭಾರತದಲ್ಲಿ ರಾಶ್‌ ಬಿಹಾರಿ ಬೋಸ್‌, ಮಹಾರಾಷ್ಟ್ರದಲ್ಲಿ ವಿ.ಜಿ. ಪಿಂಗಳೆ ಮತ್ತು ಬನಾರಸ್‌ನಲ್ಲಿ ಸಚೀಂದ್ರನಾಥ ಸನ್ಯಾಲ್‌ ಅವರುಗಳ ನೇತೃತ್ವದಲ್ಲಿ ಒಂದೇ ಸಾಮಾನ್ಯ ನೆಲೆಯಡಿಯಲ್ಲಿ ತರಲಾಯಿತು. ಏಕೀಕೃತ ದಂಗೆಯನ್ನು 1915ರ ಫೆಬ್ರವರಿ 21ರಂದು ಮಾಡಬೇಕೆಂದು ದಿನಾಂಕ ನಿಗದಿ ಮಾಡಿ, ಒಂದು ಯೋಜನೆ ಮಾಡಲಾಯಿತು.
ಫೆಬ್ರವರಿ 1915
ಭಾರತೀಯ ಸಿಪಾಯಿಗಳ ಪ್ರತಿಭಟನೆಯನ್ನು ನಡೆಸುವ ಕುರಿತು ವಿಶ್ವಾಸ ಹೊಂದಿದ ನಂತರ, ದಂಗೆಯ ಅಂತಿಮ ರೂಪರೇಶೆಗಳನ್ನು ಯೋಜಿಸಲಾಯಿತು. ಪಂಜಾಬ್‌ನಲ್ಲಿದ್ದ 23ನೇ ಕಾಲಾಳು ಪಡೆಯು ಶಸ್ತ್ರಾಸ್ತ್ರಗಳನ್ನು ವಶಪಡಿಸಿಕೊಂಡು, ಫೆಬ್ರವರಿ 21ರಂದು ಹಾಜರಿ ಕರೆಯುವಾಗ ತಮ್ಮ ಅಧಿಕಾರಿಗಳನ್ನು ಕೊಲ್ಲಬೇಕಿತ್ತು. ಇದರ ಹಿಂದೆಯೇ ಪಂಜಾಬ್‌ 26ನೇ ಪಡೆ ದಂಗೆಯೇಳಬೇಕಿತ್ತು, ಇದು ದಂಗೆ ಆರಂಭಗೊಳ್ಳುವುದರ ಸೂಚನೆಯಾಗಿದ್ದು, ದೆಹಲಿ ಮತ್ತು ಲಾಹೋರ್‌ಗಳಲ್ಲಿ ದಂಗೆ ಇನ್ನಷ್ಟು ಉಗ್ರವಾಗಬೇಕಿತ್ತು. ಬಂಗಾಳದ ಕ್ರಾಂತಿಯ ಕೇಂದ್ರವು ಪಂಜಾಬ್‌ ಮೈಲ್‌ ರೈಲು ಹೌರಾ ನಿಲ್ದಾಣವನ್ನು ಪ್ರವೇಶಿಸುವುದನ್ನೇ ಕಾಯುತ್ತಿದ್ದು (ಪಂಜಾಬ್‌ ಅನ್ನು ಸ್ವಾಧೀನ ಪಡಿಸಿಕೊಂಡಿದ್ದರೆ ಆ  ರೈಲು ಮರುದಿನ ರದ್ದಾಗುತ್ತಿತ್ತು), ಕೂಡಲೇ ಮುಷ್ಕರ ಹೂಡಲು ಸಜ್ಜಾಗಿದ್ದರು.
ಆದರೆ, ಪಂಜಾಬ್‌ ಸಿಐಡಿಗಳು ಕೊನೇಘಳಿಗೆಯಲ್ಲಿ ಕೃಪಾಲ್‌ ಸಿಂಗ್‌ನ ಮೂಲಕ ಪಿತೂರಿಯನ್ನು ಯಶಸ್ವಿಯಾಗಿ ಭೇದಿಸಿದರು: ಸೈನಿಕ ಬಲವಂತ್‌ ಸಿಂಗ್(23ನೇ ಕಾಲಾಳುಪಡೆ)ನ ಸಹೋದರ ಬಂಧುವಾದ ಕೃಪಾಲ್‌ ಸಿಂಗ್‌ ಅಮೆರಿಕದಿಂದ ಮರಳಿದ ಬೇಹುಗಾರನಾಗಿದ್ದನು. ಆತನು ಲಾಹೋರ್‌ನಲ್ಲಿ ಮೋಚಿ ಗೇಟ್‌ ಬಳಿಯಿದ್ದ  ರಾಶ್‌ ಬಿಹಾರಿಯವರ ಕೇಂದ್ರಕಚೇರಿಗೆ ಭೇಟಿ ನೀಡಿದ್ದು, ಪಿಂಗಳೆಯವರೂ ಸೇರಿದಂತೆ ಹತ್ತು ಹನ್ನೆರೆಡು ಜನ ನಾಯಕರನ್ನು 1915ರ ಫೆಬ್ರವರಿ 15ರಂದು ಭೇಟಿಯಾಗಿದ್ದನು. ಕೃಪಾಲ್‌ ಪೊಲೀಸರಿಗೆ ತಿಳಿಸಿದನು. ತಮ್ಮ ಯೋಜನೆಗಳು ಸಂಶಯಕ್ಕೆ ಈಡಾಗಿವೆ ಎಂಬುದನ್ನು ಗ್ರಹಿಸಿದ, ದಂಗೆಯ ದಿನವನ್ನು( ಡಿ-ಡೇ) ಫೆಬ್ರವರಿ 19ಕ್ಕೇ ಮಾಡಲು ಅಂದರೆ ನಿಗದಿ ದಿನಾಂಕಕ್ಕಿಂತ ಮೊದಲೇ ಮಾಡಲು ನಿರ್ಧರಿಸಲಾಯಿತು. ಆದರೆ ಅದೂ ಪಂಜಾಬ್‌ ಸಿಐಡಿಗಳಿಗೆ ತಿಳಿಯಿತು. ಫೆಬ್ರವರಿ 21ರಂದು ರಂಗೂನ್‌ನಲ್ಲಿದ್ದ 130ನೇ ಬಲೂಚಿ ರೆಜಿಮೆಂಟ್‌ ದಂಗೆಯೇಳಬೇಕೆಂಬ ಯೋಜನೆಯನ್ನೂ ಭಂಗಪಡಿಸಲಾಯಿತು. ಫೆಬ್ರವರಿ 15ರಂದು ಯಶಸ್ವಿಯಾಗಿ ದಂಗೆ ಎದ್ದ ಕೆಲವೇ ದಳಗಳಲ್ಲಿ ಸಿಂಗಾಪೂರ್‌ನಲ್ಲಿದ್ದ 5ನೇ ಲೈಟ್‌ ಇನ್‌ಫಂಟ್ರಿ ಪಡೆಯು ಒಂದಾಗಿತ್ತು. 15ರ ಮಧ್ಯಾಹ್ನ ರೆಜಿಮೆಂಟ್‌ನಲ್ಲಿದ್ದ ಎಂಟುನೂರಾ ಐವತ್ತು ಪಡೆಗಳ ಸುಮಾರು ಅರ್ಧದಷ್ಟು ಪಡೆಗಳು, ಸುಮಾರು ಮಲಯ್‌ ಸ್ಟೇಟ್‌ಗಳ ಗೈಡ್‌ಗಳೊಂದಿಗೆ ಸೇರಿ ದಂಗೆ ಎದ್ದರು. ಈ ದಂಗೆಯು ಸುಮಾರು ಏಳು ದಿನಗಳ ಕಾಲ ನಡೆಯಿತು ಮತ್ತು ಒಟ್ಟು ನಲವತ್ತೇಳು ಜನ ಬ್ರಿಟಿಶ್‌ ಸೈನಿಕರು ಮತ್ತು ಸ್ಥಳೀಯ ನಾಗರಿಕರು ಸತ್ತರು. ದಂಗೆಕೋರರು ಬಂಧಿಸಿಟ್ಟಿದ್ದ ಎಸ್‌ಎಂಎಸ್‌ ಎಮ್‌ಡೆನ್‌  ಹಡಗಿನ ಚಾಲಕ ಸಿಬ್ಬಂದಿಯನ್ನೂ ಬಿಡುಗಡೆ ಮಾಡಿದರು. ಫ್ರೆಂಚ್‌, ರಷಿಯನ್ ಮತ್ತು ಜಪಾನೀ ಹಡಗುಗಳು ಬಲವರ್ಧನೆಗೊಂಡು ಆಗಮಿಸಿದ ನಂತರವೇ ದಂಗೆಯನ್ನು ಹತ್ತಿಕ್ಕಲಾಯಿತು. ಸಿಂಗಾಪೂರ್‌ನಲ್ಲಿ ದಂಗೆಗೆ ಪ್ರಯತ್ನಿಸಿದ ಸುಮಾರು ಇನ್ನೂರು ಜನರಲ್ಲಿ, ನಲ್ವತ್ತು ಜನರನ್ನು ಸಾರ್ವಜನಿಕವಾಗಿ ಗಲ್ಲಿಗೇರಿಸಲಾಯಿತು. ಇನ್ನುಳಿದ ಬಹತೇಕರನ್ನು ಜೀವಮಾನವಿಡೀ ಗಡೀಪಾರು ಮಾಡಲಾಯಿತು ಅಥವಾ ಏಳರಿಂದ ಇಪ್ಪತ್ತು ವರ್ಷಗಳ ಶಿಕ್ಷೆ ನೀಡಿ ಜೈಲಿಗೆ ಕಳುಹಿಸಲಾಯಿತು. ಹ್ಯೂ ಸ್ಟ್ರಾಚೆನ್‌ ಸೇರಿದಂತೆ ಕೆಲವು ಇತಿಹಾಸಕಾರರು, ಗದರ್‌ವಾದಿಗಳು ಸಿಂಗಾಪೂರ್‌ ದಳದಲ್ಲಿಯೇ ಕಾರ್ಯಾಚರಣೆ ನಡೆಸಿದ್ದರೂ, ದಂಗೆಯು ಪ್ರತ್ಯೇಕವಾಗಿತ್ತು ಮತ್ತು ಇದು ಪಿತೂರಿಯ ಭಾಗವಾಗಿರಲಿಲ್ಲ ಎಂದು ಪ್ರತಿಪಾದಿಸುತ್ತಾರೆ. ಮತ್ತೆ ಕೆಲವರು ಇದು ದಿಯೋಬಂದಿ ಮುಖಂಡರು ಆರಂಭಿಸಿದ ಸಿಲ್ಕ್‌ ಲೆಟರ್‌ ಮೂವ್‌ಮೆಂಟ್‌ನಿಂದ ಪ್ರಚೋದನೆಗೊಂಡಿದೆ ಎಂದು ಪ್ರತಿಪಾದಿಸುತ್ತಾರೆ, ಈ ಹೋರಾಟವು ಗದರ್‌ವಾದಿ ಪಿತೂರಿಯೊಂದಿಗೆ ತುಂಬ ಅನ್ಯೋನ್ಯವಾದ ಸಂಬಂಧವನ್ನು ಹೊಂದಿತ್ತು. 26ನೇ ಪಂಜಾಬ್‌, 7ನೇ ರಜಪೂತ್‌, 130ನೇ ಬಲೂಚ್‌, 24ನೇ ಜಾಟ್‌ ಶಸ್ತ್ರಾಗಾರ ಮತ್ತು ಇತರೆ ದಳಗಳಲ್ಲಿ ನಡೆದ ದಂಗೆಯ ಪ್ರಯತ್ನಗಳನ್ನು ಹತ್ತಿಕ್ಕಲಾಯಿತು. ಫಿರೋಜ್‌ಪುರ್‌, ಲಾಹೋರ್‌, ಮತ್ತು ಆಗ್ರಾದಲ್ಲಿ ನಡೆದ ದಂಗೆಗಳನ್ನು ಕೂಡ ದಮನ ಮಾಡಲಾಯಿತು ಮತ್ತು ಪಿತೂರಿಯ ಅನೇಕ ಪ್ರಮುಖ ಮುಖಂಡರನ್ನು ಬಂಧಿಸಲಾಯಿತು. ಆದಾಗ್ಯೂ ಕೆಲವರು ಪರಾರಿಯಾದರು ಅಥವಾ ತಪ್ಪಿಸಿಕೊಂಡರು. ಆದರೂ ಮೀರತ್‌‌ನಲ್ಲಿದ್ದ 12ನೇ ಕಾಲಾಳು ದಳದಲ್ಲಿ ದಂಗೆಯನ್ನು ಪ್ರಚೋದಿಸಲು ಕರ್ತಾರ್ ಸಿಂಗ್ ಮತ್ತು ಪಿಂಗಳೆ ಕೊನೆಯ ಯಶಸ್ವಿಗೊಳ್ಳುವ ಪ್ರಯತ್ನ ನಡೆಸಿದರು. ಕರ್ತಾರ್ ಸಿಂಗ್ ಲಾಹೋರ್‌ನಿಂದ ತಲೆತಪ್ಪಿಸಿಕೊಂಡರು, ಆದರೂ ಅವರನ್ನು ಬನಾರಸ್‌ನಲ್ಲಿ ಬಂಧಿಸಲಾಯಿತು. ವಿ. ಜಿ. ಪಿಂಗಳೆಯವರನ್ನು 1915ರ ಮಾಚ್‌ 23ರಂದು ಮೀರತ್‌ನಲ್ಲಿರುವ 12ನೇ ಕಾಲಾಳುಪಡೆಯನ್ನು ಪ್ರಚೋದಿಸಿದ ಸಂಬಂಧದಲ್ಲಿ ಸೆರೆಹಿಡಿಯಲಾಯಿತು. ಮುಂಬಯಿ ಪೊಲೀಸ್‌ ವರದಿಯ ಪ್ರಕಾರ ಆತ "ದೆಹಲಿಯಲ್ಲಿ ಲಾರ್ಡ್‌ ಹಾರ್ಡಿಂಜ್‌ರನ್ನು ಹತ್ಯೆ ಮಾಡಲು ನಡೆಸಿದ ಪ್ರಯತ್ನದಲ್ಲಿ ಬಳಸಿದ ಮಾದರಿಯ ಹತ್ತು ಬಾಂಬ್‌ಗಳನ್ನು" ತೆಗೆದುಕೊಂಡು ಹೋಗುತ್ತಿದ್ದರು. ಅಷ್ಟು ಬಾಂಬ್‌ ಇಡೀ ದಳವನ್ನೇ(ರೆಜಿಮೆಂಟ್‌) ಸಿಡಿಸಲು ಸಾಕಾಗುತ್ತಿತ್ತು. ಪಂಜಾಬ್‌ ಮತ್ತು ಕೇಂದ್ರ ಪ್ರಾಂತ್ಯಗಳಲ್ಲಿ ಗದರ್‌ವಾದಿಗಳನ್ನು ಹತ್ತಿಕ್ಕಿದ ನಂತರ ಅಪಾರ ಜನರನ್ನು ಬಂಧಿಸಲಾಯಿತು. ರಾಶ್‌ ಬಿಹಾರಿ ಬೋಸ್‌ ಲಾಹೋರ್‌ನಿಂದ ಪರಾರಿಯಾದರು ಮತ್ತು 1915ರ ಮೇನಲ್ಲಿ ಜಪಾನ್‌ಗೆ ತಲೆತಪ್ಪಿಸಿಕೊಂಡು ಹೋದರು. ಗ್ಯಾನಿ ಪ್ರೀತಮ್‌ ಸಿಂಗ್, ಸ್ವಾಮಿ ಸತ್ಯಾನಂದ ಪುರಿ ಮತ್ತು ಇನ್ನಿತರರನ್ನು ಒಳಗೊಂಡಂತೆ ಇತರೆ ಮುಖಂಡರು ಥಾಯ್ಲೆಂಡ್ ಅಥವಾ ಇವರ ಕುರಿತು ಸಹಾನುಭೂತಿಯುಳ್ಳ ಬೇರೆ ದೇಶಗಳಿಗೆ ತಲೆತಪ್ಪಿಸಿಕೊಂಡು ಹೋದರು.
ನಂತರದ ಪ್ರಯತ್ನಗಳು
ಇನ್ನಿತರ ಇದಕ್ಕೆ ಸಂಬಂಧಿಸಿದ ಘಟನೆಗಳು ಎಂದರೆ 1915ರ ಸಿಂಗಾಪೂರ್‌ ದಂಗೆ, ಆನ್ನಿ ಲಾರ್ಸೆನ್‌ ಶಸ್ತ್ರಾಸ್ತ್ರಗಳ ಸಂಚು, ಕ್ರಿಸ್‌ಮಸ್‌ ದಿನದ ಸಂಚು, ಬಾಗಾ ಜತಿನ್‌ನ ಸಾವಿನಲ್ಲಿ ಕೊನೆಗೊಂಡ ಘಟನೆಗಳು, ಜೊತೆಗೆ ಕಾಬೂಲ್‌ಗೆ ಜರ್ಮನ್‌‌ ಮಿಶನ್‌, ಭಾರತದಲ್ಲಿ ನಡೆದ ಕನ್ನಾಟ್‌ ರೇಂಜರ್ಸ್ ದಂಗೆ, ಜೊತೆಗೆ ಕೆಲವು ರೀತಿಯಿಂದ ನೋಡಿದರೆ, 1916ರಲ್ಲಿ ನಡೆದ  ಬ್ಲ್ಯಾಕ್‌ ಟಾಮ್‌ ಸ್ಫೋಟ. ಭಾರತ-ಐರಿಶ್‌-ಜರ್ಮನ್‌‌ ಮೈತ್ರಿಕೂಟ ಮತ್ತು ಪಿತೂರಿಗಳು ವಿಶ್ವವ್ಯಾಪಿಯಾಗಿದ್ದ ಬ್ರಿಟಿಶ್‌ ಬೇಹುಗಾರಿಕೆ ಪ್ರಯತ್ನದ ಗುರಿಯಾಗಿದ್ದು, ಅವು ಮುಂದಿನ ಪ್ರಯತ್ನಗಳನ್ನು ತಡೆಯುವಲ್ಲಿ ಯಶಸ್ವಿಯಾದವು. ಅಮೆರಿಕದ ಬೇಹುಗಾರಿಕೆ ಏಜೆನ್ಸಿಗಳು 1917ರಲ್ಲಿ ಆನ್ನಿ ಲಾರ್ಸೆನ್‌ ಘಟನೆಯ ನಂತರ ಪ್ರಮುಖ ವ್ಯಕ್ತಿಗಳನ್ನು ಸೆರೆಹಿಡಿದವು. ಈ ಪಿತೂರಿಗಳ ನಂತರ ಭಾರತದಲ್ಲಿ ಲಾಹೋರ್‌ ಪಿತೂರಿ ಮೊಕದ್ದಮೆ ಮತ್ತು ಸಂಯುಕ್ತ ಸಂಸ್ಥಾನದಲ್ಲಿ ಹಿಂದೂ ಜರ್ಮನ್‌‌ ಪಿತೂರಿ ವಿಚಾರಣೆಯಂತಹ ಕೆಲವು ಕಾನೂನು ವಿಚಾರಣೆಗಳನ್ನು ನಡೆಸಲಾಯಿತು. ಅಮೆರಿಕದಲ್ಲಿ ನಡೆದ ವಿಚಾರಣೆಯು ಅತ್ಯಂತ ಸುದೀರ್ಘ ಅವಧಿಯ ಮತ್ತು ಆ ಕಾಲದಲ್ಲಿ ದೇಶದಲ್ಲಿಯೇ ಅತ್ಯಂತ ದುಬಾರಿಯ ನ್ಯಾಯಾಂಗ ವಿಚಾರಣೆಯಾಗಿತ್ತು.
ನ್ಯಾಯಾಂಗ ವಿಚಾರಣೆಗಳು
ಪಿತೂರಿಯು ಭಾರತದಲ್ಲಿ ಹಲವಾರು ನ್ಯಾಯಾಂಗ ವಿಚಾರಣೆಗಳು ನಡೆಯಲು ಕಾರಣವಾಯಿತು. ಅವುಗಳಲ್ಲಿ ಬಹಳ ಪ್ರಸಿದ್ಧವಾದುದು ಎಂದರೆ ಲಾಹೋರ್‌ ಪಿತೂರಿ ನ್ಯಾಯಾಂಗ ವಿಚಾರಣೆ, ವಿಫಲಗೊಳಿಸಲಾದ ಫೆಬ್ರವರಿ ದಂಗೆಯ ನಂತರ ಲಾಹೋರ್‌ನಲ್ಲಿ 1915ರ ಏಪ್ರಿಲ್‌ನಲ್ಲಿ ವಿಚಾರಣೆ ಆರಂಭಿಸಲಾಯಿತು. ಇನ್ನಿತರ ವಿಚಾರಣೆಗಳು ಎಂದರೆ ಬನಾರಸ್‌, ಸಿಮ್ಲಾ, ದೆಹಲಿ ಮತ್ತು ಫಿರೋಜ್‌ಪುರ್‌ ಪಿತೂರಿ ಪ್ರಕರಣಗಳು ಮತ್ತು ಬಜ್‌ ಬಜ್‌ನಲ್ಲಿ ಬಂಧಿಸಲಾಗಿದ್ದವರ ನ್ಯಾಯಾಂಗ ವಿಚಾರಣೆಗಳು. ಲಾಹೋರ್‌ನಲ್ಲಿ ಒಂದು ವಿಶೇಷ ಟ್ರಿಬ್ಯೂನಲ್‌ಅನ್ನು 1915ರ ಭಾರತದ ರಕ್ಷಣಾ ಕಾಯಿದೆ ಅಡಿಯಲ್ಲಿ ರಚಿಸಲಾಯಿತು ಮತ್ತು ಒಟ್ಟು 291 ಪಿತೂರಿಗಾರರನ್ನು ವಿಚಾರಣೆಗೆ ಒಳಪಡಿಸಲಾಯಿತು. ಇವರಲ್ಲಿ 42 ಜನರಿಗೆ ಗಲ್ಲು ಶಿಕ್ಷೆ ವಿಧಿಸಲಾಯಿತು, 114 ಜನರಿಗೆ ಜೀವಮಾನವಿಡೀ ಗಡೀಪಾರು ಮಾಡಲಾಯಿತು ಮತ್ತು 93 ಜನರಿಗೆ ವಿವಿಧ ಪ್ರಮಾಣದ ಜೈಲುಶಿಕ್ಷೆ ನೀಡಲಾಯಿತು. ಇವರಲ್ಲಿ ಅನೇಕರನ್ನು ಅಂಡಮಾನ್‌ನಲ್ಲಿದ್ದ ಸೆಲ್ಯುಲೆರ್‌ ಜೈಲ್‌ಗೆ ಕಳುಹಿಸಲಾಯಿತು. ನಲವತ್ತೆರಡು ಪ್ರತಿವಾದಿಗಳನ್ನು ಬಿಡುಗಡೆ ಮಾಡಲಾಯಿತು. ಲಾಹೋರ್‌ ವಿಚಾರಣೆಯು ಸಂಯುಕ್ತ ಸಂಸ್ಥಾನಗಳಲ್ಲಿ ಮಾಡಿದ ಯೋಜನೆಗಳು ಮತ್ತು ಫೆಬ್ರವರಿ ದಂಗೆ ಸಂಚಿಗೆ ನೇರ ಸಂಬಂಧ ಕಲ್ಪಿಸಿತು. ವಿಚಾರಣೆಯ ನಿರ್ಣಯದ ತರುವಾಯ, ಸಂಯುಕ್ತ ಸಂಸ್ಥಾನದಲ್ಲಿ ಭಾರತೀಯ ಕ್ರಾಂತಿಕಾರಕ ಚಟುವಟಿಕೆಗಳನ್ನು ನಾಶ ಮಾಡಲು ರಾಜತಾಂತ್ರಿಕ ಪ್ರಯತ್ನಗಳು ನಡೆದವು  ಮತ್ತು ಅದರ ಸದಸ್ಯರನ್ನು ನ್ಯಾಯಾಂಗ ವಿಚಾರಣೆಗೆ ಒಳಪಡಿಸುವುದು ಸಾಕಷ್ಟು ಹೆಚ್ಚಿತು.
ಪರಿಣಾಮ
ಒಟ್ಟಾರೆಯಾಗಿ ಭಾರತ-ಜರ್ಮನ್‌‌ ಪಿತೂರಿ ಮತ್ತು ಯುದ್ಧದ ಸಮಯದಲ್ಲಿ ಪಂಜಾಬ್‌ನಲ್ಲಿ ಗದರ್ ಪಕ್ಷದ ಒಳಸಂಚು ಭಾರತದ ರಕ್ಷಣಾ ಕಾಯಿದೆಯ ಜಾರಿಗೆ ಮುಖ್ಯ ಪ್ರಚೋಸನೆಯಾಗಿತ್ತು. ಇದರೊಂದಿಗೆ ರೋಲಟ್‌ ಸಮಿತಿಯನ್ನು ನೇಮಿಸಿ,ರೋಲಟ್‌ ಕಾಯಿದೆಯನ್ನು ಜಾರಿಗೊಳಿಸಲಾಯಿತು. ಜಲಿಯನ್‌ವಾಲಾ ಬಾಗ್ ಹತ್ಯಾಕಾಂಡ ಕೂಡ ಭಾರತದಲ್ಲಿ, ವಿಶೇಷವಾಗಿ ಪಂಜಾಬ್‌ನಲ್ಲಿ 1919ರಲ್ಲಿ ಗದರ್‌ವಾದಿಗಳ ಬಂಡಾಯದ ಕುರಿತು ಬ್ರಿಟಿಶ್‌ ರಾಜ್‌ಗೆ ಇದ್ದ ಭಯದೊಂದಿಗೆ ಹತ್ತಿರದ ಸಂಬಂಧಹೊಂದಿತ್ತು.
ಉಲ್ಲೇಖಗಳು
ವರ್ಗ:ವಿಶ್ವ ಸಮರ I ವರ್ಗ:ಹಿಂದೂ-ಜರ್ಮನ್‌‌ ಪಿತೂರಿ ವರ್ಗ:ಗದರ್ ಪಕ್ಷ ವರ್ಗ:ಭಾರತೀಯ ಸ್ವಾತಂತ್ರ್ಯ ಚಳುವಳಿ ವರ್ಗ:ಭಾರತೀಯ ಅಮೆರಿಕನ್ ಇತಿಹಾಸ ವರ್ಗ:ಭಾರತ ಸ್ವಾತಂತ್ರ್ಯಕ್ಕಾಗಿ ನಡೆದ ಕ್ರಾಂತಿಕಾರಿ ಚಳುವಳಿ ವರ್ಗ:1915ರಲ್ಲಿ ಭಾರತ ವರ್ಗ:ಭಾರತದ ಇತಿಹಾಸ ವರ್ಗ:ಕ್ರಾಂತಿಗಳು
ಅವೆಸ್ತ ಭಾಷೆ
ಇರಾನಿನ ಅತ್ಯಂತ ಪ್ರಾಚೀನ ಧರ್ಮವಾದ ಜರತುಷ್ಟ್ರ ಧರ್ಮದ ಭಾಷೆ. ಪ್ರಾಚೀನ ಪಾರಸಿಯ ಸಮೀಪಜ್ಞಾತಿಯೂ ಸಂಸ್ಕೃತದ ದೂರಜ್ಞಾತಿಯೂ ಆಗಿದೆ. ಇದು ಮತ್ತು ಪ್ರಾಚೀನ ಪಾರಸಿ ಭಾಷೆಗಳು ಇಂಡೋ ಯುರೋಪಿಯನ್ ಭಾಷಾ ಪಂಗಡದ ಆರ್ಯ ಶಾಖೆಯ ಉಪಶಾಖೆಯಾದ ಇರಾನಿ ಭಾಷೆಯ ಪ್ರಾಚೀನ ಮಜಲಿಗೆ ಸಂಬಂಧಿಸಿವೆ.
ಇತಿಹಾಸ
ಅವೆಸ್ತ ಸಾಹಿತ್ಯ ಆ ಭಾಷೆಯ ಎರಡು ಐತಿಹಾಸಿಕ ಮಜಲುಗಳನ್ನು ತೋರಿಸುತ್ತದೆ. ಆ ಪ್ರಾಚೀನ ಮಜಲನ್ನು ಗಾಥಿಕ್ ಅವೆಸ್ತ ಎಂದು ಕರೆಯುತ್ತಾರೆ. ಇರಾನಿನ ಪ್ರಾಚೀನ ಪ್ರವಾದಿ ಜರತುಷ್ಟ್ರ (ಪ್ರ.ಶ.ಪೂ. ಸು. 600) ಬರೆದ ಗಾಥೆಗಳ (ಅಥವಾ ಮಂತ್ರಗಳ) ಭಾಷೆ ಇದು. ಅನಂತರದ ಮಜಲನ್ನು ಕಿರಿಯ ಅವೆಸ್ತ ಎಂದು ಕರೆಯುತ್ತಾರೆ. ಇದರಲ್ಲಿ ಜರತುಷ್ಟ್ರನ ಪುರ್ವ ಮತ್ತು ಉತ್ತರವೆನಿಸುವ ನಾನಾ ಪ್ರಕಾರದ ವಿಷಯಗಳು ಅಡಕವಾಗಿವೆ. ಕಿರಿಯ ಅವೆಸ್ತ ಗ್ರಂಥದ ಭಾಷೆ ಒಂದೇ ರೀತಿಯಾಗಿಲ್ಲ. ಅದರಲ್ಲಿ ಪಹ್ಲವಿಯ (ಇರಾನೀ ಭಾಷೆಯ ನಡುವಣ ಮಜಲು) ವ್ಯಾಪಕ ಮಿಶ್ರಣವನ್ನು ಕಾಣಬಹುದು. ಅನೇಕ ಶತಮಾನಗಳ ವರೆಗೆ ಸಮೃದ್ಧವಾಗಿ ಬೆಳೆಸಲಾಗಿದ್ದು, ಅಲೆಕ್ಸಾಂಡರನ ದಾಳಿಯಿಂದಾಗಿ ವಿನಾಶಕ್ಕೆ ತುತ್ತಾದ ಆ ವ್ಯಾಪಕ ಧಾರ್ಮಿಕಸಾಹಿತ್ಯದ ತುಣುಕು ಮಾತ್ರ ಅವೆಸ್ತ ಸಾಹಿತ್ಯದ ಹೆಸರಿನಲ್ಲಿ ಇಂದು ನಮಗೆ ದೊರೆಯುತ್ತಿದೆ. ಪಹ್ಲವಿಯ ಮಿಶ್ರಣಕ್ಕೆ ಇದೇ ಕಾರಣ. ಸಸ್ಸಾನಿದ್ದರ ಆಳ್ವಿಕೆಯಲ್ಲಿ (3ನೆಯ ಶತಮಾನ) ಮಾಡಿದ ಸಂಕಲನ ಇಂದು ನಮಗೆ ಲಭ್ಯವಾಗಿದೆ. ಅದರಲ್ಲಿ ಬೇರೆ ಬೇರೆ ಕಾಲದಲ್ಲಿ ರಚಿಸಲಾಗಿರುವ ಪಠ್ಯಗಳೂ (ಅಪಸ್ತಕ್) ಪಹ್ಲವಿಯಲ್ಲಿ ಬರೆಯಲಾಗಿರುವ ವ್ಯಾಖ್ಯಾನವೂ ದೊರೆಯುತ್ತವೆ.
ಭಾಷಾ ಲಕ್ಷಣ
ಸಂಸ್ಕೃತದೊಂದಿಗೆ ಹೋಲಿಸಿದರೆ ಅವೆಸ್ತ ಭಾಷೆಯಲ್ಲಿ ಈ ಪ್ರಮುಖ ಲಕ್ಷಣಗಳು ಕಂಡುಬರುತ್ತವೆ :
ಭೌಗೋಳಿಕ ವಿವರ
ಅವೆಸ್ತ ಭಾಷೆ ಪಶ್ಚಿಮ ಇರಾನಿಗೆ ಸಂಬಂಧಿಸಿದ್ದೊ ಅಥವಾ ಪೂರ್ವ ಇರಾನಿನದೊ ಎಂಬುದನ್ನು ನಿಶ್ಚಿತವಾಗಿ ಹೇಳುವಂತಿಲ್ಲ. ಅವೆಸ್ತದಲ್ಲಿ ಕಂಡುಬರುವ ಭೌಗೋಳಿಕ ಸಾಕ್ಷ್ಯ ಪೂರ್ವ ಇರಾನಿನತ್ತ ಕೈ ಮಾಡಿ ತೋರಿಸುತ್ತದೆ. ಈಚೆಗೆ ಈ ಭಾಷೆಗೂ ಖ್ವಾರೆಜ್ಮಿಯನ್ ಭಾಷೆಗೂ ಸಂಬಂಧವುಂಟೆಂದು ತೋರಿಸಲು ಭಾಷಾಸಾಕ್ಷ್ಯಗಳನ್ನು ಮುಂದಿಡಲಾಗಿದೆ. ಮೊದಮೊದಲು ಅದು ಯಾವ ಭಾಗಕ್ಕೇ ಸೇರಿದ್ದಾಗಿರಲಿ ಜರತುಷ್ಟ್ರಮತ ಹರಡಿದ ಮೇಲೆ ಆ ಮತದ ಭಾಷೆಯಾಗಿ ಅವನ ಕಾಲಾನಂತರ ಕೆಲವು ಶತಮಾನಗಳ ಪರ್ಯಂತವಾದರೂ ಸಮಗ್ರ ಇರಾನಿನಲ್ಲಿ ಅದರ ವ್ಯಾಸಂಗ ನಡೆದು ಸಮಸ್ತರಿಗೂ ಅದರ ಪರಿಜ್ಞಾನವಿತ್ತು.
ಶಾಸ್ತ್ರಾಂಶ
ವ್ಯಾಕರಣ, ಛಂದಸ್ಸು ಹಾಗೂ ವಸ್ತು ಇವುಗಳ ದೃಷ್ಟಿಯಿಂದ ಅವೆಸ್ತ ಮತ್ತು ಸಂಸ್ಕೃತ (ವೈದಿಕ) ಭಾಷೆಗಳಿಗಿರುವ ಗಮನಾರ್ಹವಾದ ಸಾಮ್ಯ ಈ ಕೆಳಕಂಡ ಉದ್ಧರಣ, ಅದರ ಸಂಸ್ಕೃತ ಛಾಯೆ, ಅನುವಾದಗಳಿಂದ ಸ್ಪಷ್ಟವಾಗುತ್ತದೆ.
ಉಲ್ಲೇಖ
ವರ್ಗ:ಭಾಷಾ ಕುಟುಂಬಗಳು ವರ್ಗ:ಭಾಷಾ ವಿಜ್ಞಾನ ವರ್ಗ:ಭಾಷೆಗಳು ವರ್ಗ:ಭಾಷಾ ಟೆಂಪ್ಲೇಟುಗಳು
ಹೊಸರಾಮನಹಳ್ಳಿ
thumb|ಹೊಸರಾಮನಹಳ್ಳಿ
ಹೊಸರಾಮನಹಳ್ಳಿ ಒಂದು ಹಳ್ಳಿಯಾಗಿದ್ದು ಇದು ಮೈಸೂರು ಜಿಲ್ಲೆಯ ಹುಣಸೂರು ತಾಲೂಕಿನಲ್ಲಿದೆ.
ಇತಿಹಾಸ
ಮೈಸೂರು ತಾಲೂಕಿನ ಸಾಗರಕಟ್ಟೆ ಎಂಬ ಊರಿನ ಬಳಿ ರಾಮನಹಳ್ಳಿ ಎಂಬ ಊರಿತ್ತು ಕ್ರಿ.ಶ.೧೯೧೧ ರಲ್ಲಿ ಕೃಷ್ಣರಾಜಸಾಗರ(ಕೆ.ಆರ್.ಎಸ್) ಅಣೆಕಟ್ಟನ್ನು ಕಟ್ಟುವ ಸಂಧರ್ಭದಲ್ಲಿ ಮುಳುಗಡೆ ಭೀತಿಯಿಂದ ಈ ಗ್ರಾಮವನ್ನು ಈಗಿರುವ ಜಾಗಕ್ಕೆ ಸ್ಥಳಾಂತರಿಸಲಾಯಿತು, ಆಗ ಈ ಊರಿನ ಹೆಸರು ಹೊಸರಾಮನಹಳ್ಳಿ ಎಂದಾಯಿತು.
ಭೌಗೋಳಿಕ ವಿಳಾಸ
ಹೊಸರಾಮನಹಳ್ಳಿಯು ಲಕ್ಷ್ಮಣತೀರ್ಥ ನದಿಯ ತೀರದಲ್ಲಿದ್ದು ಈ ಊರು ಮೈಸೂರು ಜಿಲ್ಲೆ, ಹುಣಸೂರು ತಾಲೂಕು, ಬಿಳಿಕೆರೆ ಹೋಬಳಿಯ ವ್ಯಾಪ್ತಿಯಲ್ಲಿದೆ.
ಬೆಳೆಗಳು
ಇಲ್ಲಿನ ಮಣ್ಣು ಕೆಂಪು ಮಣ್ಣಾಗಿದ್ದು, ಭತ್ತ ಮುಖ್ಯ ಬೆಳೆಯಾಗಿದೆ ಮತ್ತು ಇಲ್ಲಿ ಬೆಳೆಯುವ ಇತರ ಪ್ರಮುಖ ಬೆಳೆಗಳೆಂದರೆ ತಂಬಾಕು, ರಾಗಿ, ತೆಂಗು, ಬಾಳೆ, ಜೋಳ ಮತ್ತು ಮೆಣಸಿನಕಾಯಿ.
ಜನಸಂಖ್ಯೆ
ಹೊಸರಾಮನಹಳ್ಳಿಯ ಜನಸಂಖ್ಯೆ ಸುಮಾರು ೮೫೦೦ ಇದೆ ಮತ್ತು ಸಾಕ್ಷರತೆಯ ಪ್ರಮಾಣ ಶೇಕಡ ೪೫% ರಷ್ಟಿದೆ.
ಸಾರಿಗೆ ಸಂಪರ್ಕ
ಹೊಸರಾಮನಹಳ್ಳಿಯು ರಾ.ಹೆ.೫೭ ರಲ್ಲಿದ್ದು ಇಲ್ಲಿಗೆ ಮೈಸೂರು, ಕೃಷ್ಣರಾಜನಗರ ಮತ್ತು ಹುಣಸೂರಿನಿಂದ ರಾಜ್ಯ ಸಾರಿಗೆ ಬಸ್ಸುಗಳ ಸೌಲಭ್ಯವಿದೆ. ಹತ್ತಿರದ ವಿಮಾನ ನಿಲ್ದಾಣ ಮೈಸೂರು ಹತ್ತಿರದ ರೈಲು ನಿಲ್ದಾಣ ಕೃಷ್ಣರಾಜನಗರ ವರ್ಗ:ಮೈಸೂರು ಜಿಲ್ಲೆ
ಎರ್ವಿನ್ ಚಾರ್ಗಾಫ್
ಎರ್ವಿನ್ ಚಾರ್ಗಾಫ್ ರವರು ಆಸ್ಟ್ರೋ-ಹಂಗೇರಿಯನ್ ಜೀವರಸಾಯನಶಾಸ್ತ್ರಜ್ಞರಾಗಿದ್ದರು. ಅವರು ಕೊಲಂಬಿಯಾ ವಿಶ್ವವಿದ್ಯಾಲಯದಲ್ಲಿ ಜೀವರಸಾಯನಶಾಸ್ತ್ರದ ಪ್ರಾಧ್ಯಾಪಕರಾಗಿದ್ದರು. ಚಾರ್ಗಾಫ್ ರವರ ಎರಡು ನಿಯಮಗಳು ಡಿಎನ್ಎ ಡಬಲ್ ಹೆಲಿಕ್ಸ್ ರಚನೆಯ ಆವಿಷ್ಕಾರಕ್ಕೆ ಕಾರಣವಾಯಿತು. ಅವರ ಮೊದಲ ನಿಯಮ: ಗ್ವಾನಿನ್ ಘಟಕಗಳ ಸಂಖ್ಯೆಯು ಸೈಟೋಸಿನ್ ಘಟಕಗಳ ಸಂಖ್ಯೆಗೆ ಸಮನಾಗಿರುತ್ತದೆ ಮತ್ತು ಅಡೆನಿನ್ ಘಟಕಗಳ ಸಂಖ್ಯೆಯು ಥೈಮಿನ್ ಘಟಕಗಳ ಸಂಖ್ಯೆಗೆ ಸಮನಾಗಿರುತ್ತದೆ. ಎರಡನೆಯ ನಿಯಮವೆಂದರೆ ತುಲನಾತ್ಮಕ ಪ್ರಮಾಣದಲ್ಲಿ ಗ್ವಾನಿನ್, ಸೈಟೋಸಿನ್, ಅಡೆನಿನ್ ಮತ್ತು ಥೈಮಿನ್ ತಳಗಳು ಒಂದು ಜಾತಿಯಿಂದ ಇನ್ನೊಂದಕ್ಕೆ ಬದಲಾಗುತ್ತವೆ. ಇದು ಪ್ರೋಟೀನ್ ಬದಲಿಗೆ ಡಿಎನ್ಎ ಆನುವಂಶಿಕ ವಸ್ತು ಎಂದು ಸುಳಿವು ನೀಡಿತು. =ಆರಂಭಿಕ ಜೀವನ= ಚಾರ್ಗಾಫ್ ರವರು ೧೧ ಆಗಸ್ಟ್ ೧೯೦೫ರಲ್ಲಿ ಆಸ್ಟ್ರೋ-ಹಂಗೇರಿಯನ್ ಸಾಮ್ರಾಜ್ಯದ ಪ್ರಾಂತೀಯ ರಾಜಧಾನಿ ಕ್ಸೆರ್ನೊವಿಟ್ಜ್ (ಈಗ ಚೆರ್ನಿವಟ್ಸಿ, ಉಕ್ರೇನ್) ನಲ್ಲಿ ಜನಿಸಿದರು. ಇವರು ಯಹೂದಿ ಕುಟುಂಬಕ್ಕೆ ಸೇರಿದವರು. ಒಂದನೆಯ ಮಹಾಯುದ್ಧ ಆರಂಭವಾದಾಗ, ಅವರ ಕುಟುಂಬ ವಿಯೆನ್ನಾಕ್ಕೆ ಸ್ಥಳಾಂತರಗೊಂಡಿತು. ಅಲ್ಲಿ ಅವರು ಮ್ಯಾಕ್ಸಿಮಿಲಿಯಾನ್ ಜಿಮ್ನಾಷಿಯಂಗೆ (ಈಗ ಜಿಮ್ನಾಷಿಯಂ ವಸಗಾಸ್ಸೆ) ಸೇರಿದರು. ನಂತರ ಅವರು ವಿಯೆನ್ನಾ ವಿಶ್ವವಿದ್ಯಾನಿಲಯದಲ್ಲಿ ೧೯೨೪ರಿಂದ ೧೯೨೮ರವರೆಗೆ ರಸಾಯನಶಾಸ್ತ್ರವನ್ನು ಅಧ್ಯಯನ ಮಾಡಿದರು ಮತ್ತು ಡಾಕ್ಟರೇಟ್ ಪದವಿಯನ್ನು ಪಡೆದರು. ೧೯೨೫ರಿಂದ ೧೯೩೦ರವರೆಗೆ ಚಾರ್ಗಾಫ್ ರವರು ಯೇಲ್ ವಿಶ್ವವಿದ್ಯಾಲಯದಲ್ಲಿ ಸಾವಯವ ರಸಾಯನಶಾಸ್ತ್ರದಲ್ಲಿ ಮಿಲ್ಟನ್ ಕ್ಯಾಂಪ್ಬೆಲ್ ರಿಸರ್ಚ್ ಫೆಲೋ ಆಗಿ ಕಾರ್ಯನಿರ್ವಹಿಸಿದರು.
=ವೃತ್ತಿಜೀವನ= ಚಾರ್ಗಾಫ್ ರವರು ೧೯೩೫ರಲ್ಲಿ ನ್ಯೂಯಾರ್ಕ್ ನಗರದ ಮ್ಯಾನ್ಹ್ಯಾಟನ್ ಗೆ ವಲಸೆ ಬಂದರು. ಕೊಲಂಬಿಯಾ ವಿಶ್ವವಿದ್ಯಾಲಯದಲ್ಲಿ ಜೀವರಸಾಯನಶಾಸ್ತ್ರ ವಿಭಾಗದಲ್ಲಿ ಸಂಶೋಧನಾ ಸಹಾಯಕರಾಗಿ ಸ್ಥಾನ ಪಡೆದರು. ಅವರು ೧೯೩೮ರಲ್ಲಿ ಸಹಾಯಕ ಪ್ರಾಧ್ಯಾಪಕರಾದರು. ೧೯೭೦-೧೯೭೪ ರವರೆಗೆ ಜೀವರಸಾಯನಶಾಸ್ತ್ರ ಇಲಾಖೆಯ ಅಧ್ಯಕ್ಷರಾಗಿದ್ದರು. ನಂತರ ಅವರು ಪ್ರೊಫೆಸರ್ ಎಮಿಟಸ್ ಆಗಿ ನಿವೃತ್ತಿ ಹೊಂದಿದರು. ನಿವೃತ್ತಿ ಹೊಂದಿದ ನಂತರ ಚಾರ್ಗಾಫ್ ತಮ್ಮ ಪ್ರಯೋಗಾಲಯವನ್ನು ರೂಸ್ವೆಲ್ಟ್ ಆಸ್ಪತ್ರೆಗೆ ಸ್ಥಳಾಂತರಿಸಿದರು. =ಚಾರ್ಗಾಫ್ ನಿಯಮ= ಎರ್ವಿನ್ ಚಾರ್ಗಾಫ್ ಎರಡು ನಿಯಮಗಳನ್ನು ಪರಿಚಯಿಸಿದರು. ಅವರ ಮೊದಲ ನಿಯಮ: ಗ್ವಾನಿನ್ ಘಟಕಗಳ ಸಂಖ್ಯೆಯು ಸೈಟೋಸಿನ್ ಘಟಕಗಳ ಸಂಖ್ಯೆಗೆ ಸಮನಾಗಿರುತ್ತದೆ ಮತ್ತು ಅಡೆನಿನ್ ಘಟಕಗಳ ಸಂಖ್ಯೆಯು ಥೈಮಿನ್ ಘಟಕಗಳ ಸಂಖ್ಯೆಗೆ ಸಮನಾಗಿರುತ್ತದೆ. ಎರಡನೆಯ ನಿಯಮ: ಡಿಎನ್ಎ ಸಂಯೋಜನೆಯು ಒಂದು ಪ್ರಭೇದದಿಂದ ಇನ್ನೊಂದಕ್ಕೆ ಬದಲಾಗುತ್ತದೆ. =ಮರಣ= ಚಾರ್ಗಾಫ್ ರವರು ನ್ಯೂಯಾರ್ಕ್ ನಗರದ ಮ್ಯಾನ್ಹ್ಯಾಟನ್ ನಲ್ಲಿ ೨೦ ಜೂನ್ ೨೦೦೨ರಂದು ನಿಧನರಾದರು. =ಗೌರವಗಳು= ಚಾರ್ಗಾಫ್ ರವರಿಗೆ ೧೯೪೯ರಲ್ಲಿ ಪಾಶ್ಚರ್ ಮೆಡಲ್ ಮತ್ತು ೧೯೭೪ರಲ್ಲಿ ನ್ಯಾಷನಲ್ ಮೆಡಲ್ ಆಫ್ ಸೈನ್ಸ್ ಗೌರವಗಳು ದೊರೆತಿವೆ. =ಉಲ್ಲೇಖಗಳು=
ವರ್ಗ:ವಿಜ್ಞಾನಿಗಳು
ಸೈಯ್ಯದ್ ಅಹಮದ್ ಖಾನ್
ಸೈಯ್ಯದ್ ಅಹಮದ್ ಖಾನ್ (೧೮೧೭ - ೧೮೯೮ ) ಆಧುನಿಕ ಭಾರತದ ಇಸ್ಲಾಂ ಚಿಂತಕರಲ್ಲಿ ಮೊದಲಿಗರು. ಆಧುನಿಕ ಉನ್ನತ ಶಿಕ್ಷಣ ಹಾಗೂ ಆಡಳಿತದ ಮೂಲಕ ಮಾತ್ರ ಭಾರತೀಯ ಮುಸ್ಲಿಂರ ಏಳ್ಗೆ ಸಾಧ್ಯವೆಂದು ಅರಿತು ಅಲಿಘರ್ ಮುಸ್ಲಿಂ ವಿಶ್ವವಿದ್ಯಾಲಯದ ಸ್ಥಾಪನೆಗೆ ಕಾರಣಕರ್ತರಾದವರು, ಹೆಸರಾಂತ ಬರಹಗಾರರು.
ಇವರು ೧೮೧೭ ಅಕ್ಟೋಬರ್ ೧೭ರಂದು ದೆಹಲಿಯಲ್ಲಿ ಜನಿಸಿದರು. ಇವರ ತಂದೆ ಸೈಯದ್ ಅಹಮದ್ ತಾಖಿ. ಇವರ ವಂಶಜರು ಮೊಗಲ್ ಆಸ್ಥಾನದಲ್ಲಿ ಅಧಿಕಾರಿಯಾಗಿದ್ದರು. ಇವರ ತಾತ ಈಸ್ಟ್ ಇಂಡಿಯ ಕಂಪನಿಯ ಸೇವೆಯಲ್ಲಿದ್ದ ಕಾರಣ ಸಹಜವಾಗಿಯೇ ಅಹಮದ್ ಖಾನ್ ಅವರಿಗೆ ಉತ್ತಮ ಶಿಕ್ಷಣ ದೊರಕಿತು. ಇವರು ಲಖನೌನಲ್ಲಿ ವ್ಯಾಸಂಗ ಮುಗಿಸಿ ತಮ್ಮ ೩೦ನೆಯ ವಯಸ್ಸಿನಲ್ಲಿ ಮೊಗಲರ ಕೊನೆಯ ದೊರೆ ಎರಡನೆಯ ಬಹದ್ದೂರ್ ಷಾನ ಆಸ್ಥಾನದಲ್ಲಿ ಹುದ್ದೆಗೆ ಸೇರಿದರು. ಆ ಕಾಲದಲ್ಲಿ ಮೊಗಲ್ ಸಾಮ್ರಾಟ ಕೇವಲ ತೋರಿಕೆಗಷ್ಟೆ ಅಡಿಕಾರ ಹೊಂದಿದ್ದು ಬ್ರಿಟಿಷರ ಆಣತಿಯ ಮೇಲೆ ಆಡಳಿತ ನಡೆಸುತ್ತಿದ್ದ ಕಾರಣ ಆ ಕೆಲಸ ತ್ಯಜಿಸಿ ಬ್ರಿಟಿ‍ಷ್ ಈಸ್ಟ್ ಇಂಡಿಯ ಕಂಪನಿಯ ಶಿರಸ್ತೇದಾರ್ ಆಗಿ ನೇಮಕಗೊಂಡರು. ೧೮೪೬-೫೫ರ ವರೆಗೆ ಕಲ್ಕತ್ತದಲ್ಲಿ ಸೇವೆ ಸಲ್ಲಿಸಿ ಅನಂತರ ದೆಹಲಿಗೆ ವರ್ಗಗೊಂಡರು.
೧೮೫೫ರಲ್ಲಿ ಬಿಜನೂರ್ ನಲ್ಲಿ ನ್ಯಾಯಾಧೀಶರಾಗಿ ಸೇವೆಗೆ ಸೇರಿದರು. ಈ ವೇಳೆಯಲ್ಲಿ ದೆಹಲಿಯಲ್ಲಿ ಉಂಟಾದ ಸಿಪಾಯಿದಂಗೆ ಅಥವಾ ಪ್ರಥಮ ಸ್ವಾತಂತ್ರ್ಯ ಸಂಗ್ರಾಮವನ್ನು ಕಣ್ಣಾರೆ ಕಂಡು ಮುಸ್ಲಿಂ ಸಮುದಾಯದ ಮೇಲೆ ಬ್ರಿಟಿಷ್ ಅಧಿಕಾರಿಗಳು ನಡೆಸಿದ ಕ್ರೂರ ದೌರ್ಜನ್ಯಕ್ಕಾಗಿ ಮರುಗಿದರು. ಆಡಳಿತದಲ್ಲಿ ಭಾಗವಹಿಸಲು ಆಧುನಿಕ ಉನ್ನತ ಶಿಕ್ಷಣದ ಅವಶ್ಯಕತೆಯ ಮನಗಂಡು ಅದಕ್ಕಾಗಿ ಶ್ರಮಿಸಲು ಕಂಕಣ ತೊಟ್ಟರು. ಈ ವೇಳೆಯಲ್ಲಿ ದೆಹಲಿಯ ಪುರಾತತ್ತ್ವ ಚರಿತ್ರೆ ಎಂಬ ತಮ್ಮ ಪ್ರಥಮ ಗ್ರಂಥವನ್ನು ರಚಿಸಿ ದೆಹಲಿಯ ವಾಸ್ತುಶಿಲ್ಪದ ಬಗ್ಗೆ ಪರಿಪೂರ್ಣ ಮಾಹಿತಿ ನೀಡಿದರು. ಧಾರ್ಮಿಕ ವಿಷಯಗಳ ಬಗ್ಗೆ ಆಸಕ್ತಿ ಹೊಂದಿದ್ದ ಇವರು ಅಬುಲ್ ಫಜಲ್ ರಚಿಸಿರುವ ಐನ್-ಇ-ಅಕ್ಬರಿ ಕೃತಿಯನ್ನು ಸಂಪಾದಿಸಿ ಅದಕ್ಕೆ ಜಹಾಂಗೀರ್ ಹಾಗೂ ಜಿಯಾ ಉದ್-ದಿನ್-ಬರಾಸ್ ರ ಆತ್ಮಕತೆಯನ್ನು ಸೇರಿಸಿ ಪ್ರಕಟಿಸಿದರು. ೧೮೬೧ರಲ್ಲಿ ಎಂ. ಗಾರ್ಸಿನ್ ಡಿ ತಾಸಿಯವರು ರಚಿಸಿದ ಫ್ರೆಂಚ್ ಭಾಷೆಯ ದೆಹಲಿ ಪುರಾತತ್ತ್ವ ಬಗೆಗಿನ ಗ್ರಂಥವನ್ನು ಭಾಷಾಂತರಿಸಿ ಪ್ರಕಟಿಸಿದರು. ೧೮೬೪ರಲ್ಲಿ ಇವರಿಗೆ ಲಂಡನ್ ನ ರಾಯಲ್ ಏಷಿಯಾಟಿಕ್ ಸೊಸೈಟಿಯ ಗೌರವ ಸದಸ್ಯತ್ವ ದೊರೆಯಿತು. ೨೦ ವರ್ಷ ನ್ಯಾಯಾಧೀಶರಾಗಿ ಸೇವೆ ಸಲ್ಲಿಸಿದ ಅನಂತರ ೧೮೬೯ರಲ್ಲಿ ತಮ್ಮ ಮಗನೊಡನೆ ಕೇಂಬ್ರಿಜ್ ಗೆ ತೆರಳಿದರು.
ಲಂಡನ್ ನಲ್ಲಿನ ಸಹವಾಸ, ಚರ್ಚೆ, ಅಧ್ಯಯನಗಳ ಫಲವಾಗಿ ಉನ್ನತ ಚಿಂತನೆಗಳು ಇವರಿಗೆ ಮನವರಿಕೆಯಾದವು. ಭಾರತದ ಶಾಸಕಾಂಗ ಸಭೆಯಲ್ಲಿ ಭಾರತೀಯರ ಪಾಲ್ಗೊಳ್ಳುವಿಕೆಯ ಅನಿವಾರ್ಯತೆಯ ಬಗ್ಗೆ ಬ್ರಿಟಿ‍ಷ್ ಸಂಸತ್ತಿನಲ್ಲಿ ವಿಚಾರ ಮಂಡಿಸಿ ಯಶಸ್ವಿಯಾದರು. ೧೮೬೬ರಲ್ಲಿ ಪ್ರಾರಂಭವಾದ ಅಲಿಘರ್ ಇನ್ಸ್ಟಿಟ್ಯೂಟ್ ಗೆಜೆಟ್ ಭಾರತೀಯರಿಗೆ ಉನ್ನತ ಶಿಕ್ಷಣದ ಬಗ್ಗೆ ಮಾರ್ಗದರ್ಶನ ನೀಡುವಂತಾಯಿತು. ೧೮೬೬ರ ಫೆಬ್ರವರಿ ೧೪ ರಂದು ವಿಜ್ಙಾನ ಸಂಸ್ಥೆಯನ್ನು ಅಲಿಘರ್ ನಲ್ಲಿ ಸ್ಥಾಪಿಸಿದರು. ೧೮೭೦ರಲ್ಲಿ ಮಹಮ್ಮದೀಯರ ಸಾಮಾಜಿಕ ವ್ಯವಸ್ಥೆ ಕುರಿತು ಒಂದು ಲೇಖನ ಪ್ರಕಟಿಸಿದರು. ಆಗ ಇಸ್ಲಾಂ ಸಂಪ್ರದಾಯಸ್ಥರ ವಿರೋಧವನ್ನು ಎದುರಿಸಿ ತಮ್ಮದೇ ಆದ ವೈಜ್ಙಾನಿಕ ಹಿನ್ನಲೆಯಲ್ಲಿ ಕುರಾನ್ ಧರ್ಮಗ್ರಂಥವನ್ನು ಕುರಿತು ವಿಮರ್ಶೆಯನ್ನು ಪ್ರಕಟಿಸಿದರು. ತಮ್ಮ ಅಧಿಕಾರದ ಅವಧಿಯಲ್ಲಿ ೧೮೫೮ರಲ್ಲಿ ಮುರಾದ್ ಬಾದ್, ೧೮೬೩ ಗಾಜೀಪುರದಲ್ಲಿ ಶಿಕ್ಷಣ ಸಂಸ್ಥೆ ತೆರೆದದ್ದು ಇವರ ಪ್ರಮುಖ ಸಾಧನೆ. ೧೮೭೬ರಲ್ಲಿ ಬನಾರಸ್ ನಲ್ಲಿ ಉರ್ದು ಅಥವಾ ಪರ್ಷಿಯನ್ ಭಾಷೆ ಮಾಧ್ಯಮದ ಉನ್ನತ ಶಿಕ್ಷಣ ಕೇಂದ್ರವನ್ನು ತೆರೆಯಲು ಬ್ರಿಟಿಷ್ ಸರ್ಕಾರವನ್ನು ಆಗ್ರಹಿಸಿದಾಗ ಹಿಂದು ಮತ್ತು ಮುಸ್ಲಿಂ ಸಮುದಾಯದ ನಡುವೆ ಸಂಘರ್ಷ ಕಂಡುಬಂದಿತು. ಸಂಸ್ಕೃತ ಹಾಗೂ ಉರ್ದು ಸಮಸ್ಯೆ ಕೋಮುವಾದಕ್ಕೆ ಕಾರಣವಾಗಬಾರದೆಂದು ಅರಿತು ಅಲಿಘರ್ ಗೆ ಹಿಂದಿರುಗಿದರು.
ಕಲ್ಕತ್ತ ವಿಶ್ವವಿದ್ಯಾಲಯದಂತೆಯೆ (೧೮೫೮) ಅಲಿಘರ್ ನಲ್ಲಿ ಉನ್ನತ ಶಿಕ್ಷಣ ಸಂಸ್ಥೆ ಸ್ಥಾಪಿಸಲು ಮುಂದಾಗಿ ಭಾರತದಾದ್ಯಂತ ಸಂಚರಿಸಿ ದೇಣಿಗೆ ಸಂಗ್ರಹಿಸಿದರು. ೧೮೭೩ರಲ್ಲಿ ಅಖಿಲ ಭಾರತ ಮುಸ್ಲಿಂ ಸಮ್ಮೇಳನ ಆಯೋಜಿಸಿದರು. ೧೮೭೭ ಜನವರಿ ೮ ರಂದು ಭಾರತದ ಮೊದಲ ವೈಸ್ ರಾಯ್ ಲಾರ್ಡ್ ಲಿಟ್ಟನ್ ನಿಂದ ಮಹಮಡನ್ ಆಂಗ್ಲೋ ಓರಿಯಂಟಲ್ ಕಾಲೇಜಿಗೆ ಶಂಕುಸ್ಥಾಪನೆ ನೆರವೇರಿಸಿದರು. ಎಲ್ಲ ಸಮುದಾಯದವರಿಗೂ ಉನ್ನತ ಶಿಕ್ಷಣಕ್ಕೆ ಈ ಸಂಸ್ಥೆ ತನ್ನ ಬಾಗಿಲು ತೆರೆಯಿತು. ಇದೇ ಮುಂದೆ ಪ್ರಸಿದ್ಧ ಅಲಿಘರ್ ಮುಸ್ಲಿಂ ವಿಶ್ವವಿದ್ಯಾಲಯವೆಂದು ಶಿಕ್ಷಣ ಕ್ಷೇತ್ರದಲ್ಲಿ ಹೆಸರು ಪಡೆಯಿತು. ಇವರು ತಮ್ಮ ಜೀವನದ ಅಂತಿಮ ವರ್ಷಗಳಲ್ಲಿ ಬಹುತೇಕ ಮುಸ್ಲಿಂ ಸಮುದಾಯದ ಪರವಾದ ನಿಲುವು ಹೊಂದಿದ್ದುದು ಕಂಡುಬರುತ್ತದೆ. ಅಲಿಘರ್ ನಲ್ಲಿ ಇಸ್ಲಾಂ ಸಂಸ್ಕೃತಿಯನ್ನು ಪ್ರಚಾರ ಪಡಿಸಲು ಸ್ಥಾಪಿಸಿದ್ದ ವಿಜ್ಙಾನ ಸಂಘ ಇವರ ನಿಧನಾನಂತರ ಲಖನೌಗೆ ವರ್ಗಾಯಿಸಲ್ಪಟ್ಟು (೧೯೦೩) ಮುಸ್ಲಿಂ ಲೀಗ್ ಎಂದು ಮರುನಾಮಕರಣಗೊಂಡಿತು. ಬ್ರಿಟಿ‍ಷ್ ಸರ್ಕಾರ ೧೮೮೩ರಲ್ಲಿ ಇವರಿಗೆ ಸರ್ ಎಂಬ ಪದವಿ ನೀಡಿ ಗೌರವಿಸಿತು.
ಮಾನನಷ್ಟ
ಮಾನನಷ್ಟ— ಮಿಥ್ಯಾಪವಾದ, ನಿಂದೆ, ಮತ್ತು ದೋಷಾರೋಪಣೆ ಕೂಡ—ಒಬ್ಬ ವ್ಯಕ್ತಿ, ವ್ಯಾಪಾರ, ಉತ್ಪನ್ನ, ಗುಂಪು, ಸರ್ಕಾರ, ಧರ್ಮ, ಅಥವಾ ರಾಷ್ಟ್ರದ ಪ್ರಸಿದ್ಧಿಯನ್ನು ಘಾಸಿಗೊಳಿಸುವ ಸುಳ್ಳು ಹೇಳಿಕೆಯ ಸಂವಹನ.
ಸುಳ್ಳು ದೃಷ್ಟಿಕೋನ ಕಾನೂನುಗಳು ತಾಂತ್ರಿಕವಾಗಿ ಸುಳ್ಳಿರದ, ಆದರೆ ದಾರಿತಪ್ಪಿಸುವ ಹೇಳಿಕೆಗಳಿಂದ ರಕ್ಷಿಸುತ್ತವೆ.
ಕೆಲವು ನಾಗರಿಕ ಕಾನೂನು ವ್ಯಾಪ್ತಿಗಳಲ್ಲಿ, ಮಾನನಷ್ಟವನ್ನು ನಾಗರಿಕ ತಪ್ಪಿನ ಬದಲಾಗಿ ಅಪರಾಧವೆಂದು ಕಾಣಲಾಗುತ್ತದೆ. ಫ಼ಿಲಿಪೀನ್ಸ್ ದೇಶದ ಮಾನನಷ್ಟ ಕಾನೂನು ನಾಗರಿಕ ಮತ್ತು ರಾಜಕೀಯ ಹಕ್ಕುಗಳ ಮೇಲಿನ ಅಂತರರಾಷ್ಟ್ರೀಯ ಒಡಂಬಡಿಕೆಯ ಅನುಚ್ಛೇದ ೧೯ ಕ್ಕೆ ಅಸಮಂಜಸವಾಗಿತ್ತು ಎಂದು, ಜೊತೆಗೆ ಸದಸ್ಯ ದೇಶಗಳು ಮಾನನಷ್ಟದ ನಿರಪರಾಧೀಕರಣವನ್ನು ಪರಿಗಣಿಸಬೇಕು ಎಂದು ವಿಶ್ವಸಂಸ್ಥೆಯ ಮಾನವ ಹಕ್ಕುಗಳ ಸಮಿತಿಯು ೨೦೧೨ರಲ್ಲಿ ತೀರ್ಪು ಕೊಟ್ಟಿತು. ಸೌದಿ ಅರೇಬಿಯಾದಲ್ಲಿ, ದೇಶದ ಅಥವಾ ಹಿಂದಿನ ಅಥವಾ ಪ್ರಸಕ್ತ ಆಡಳಿತಗಾರನ ಮಾನಹಾನಿಯು ಭಯೋತ್ಪಾದನಾ ಕಾನೂನಿನ ಅಡಿಯಲ್ಲಿ ಶಿಕ್ಷಾರ್ಹವಾಗಿದೆ.
ಅನೇಕ ರಾಷ್ಟ್ರಗಳು ಕೆಲವು ಪರಿಸ್ಥಿತಿಗಳಲ್ಲಿನ ಮಾನನಷ್ಟಕ್ಕೆ ಆಪರಾಧಿಕ ದಂಡಗಳನ್ನು ಹೊಂದಿವೆ, ಮತ್ತು ಅಪರಾಧವಾಗಿದೆಯೆಂದು ನಿರ್ಧರಿಸಲು ಭಿನ್ನ ಷರತ್ತುಗಳನ್ನು ಹೊಂದಿವೆ. ಒಂದು ಮುಕ್ತ ಅಭಿವ್ಯಕ್ತಿ ವಕಾಲತ್ತು ಗುಂಪಾದ ಆರ್ಟಿಕಲ್ ೧೯, ವಿಶ್ವದಾದ್ಯಂತ ಆಪರಾಧಿಕ ಮಾನನಷ್ಟ ಕಾನೂನಿನ ಅಸ್ತಿತ್ವವನ್ನು ತೋರಿಸುವ, ಜೊತೆಗೆ ರಾಜಕೀಯ ನಾಯಕರು ಅಥವಾ ದೇಶದ ಪದಾಧಿಕಾರಿಗಳಿಗೆ ವಿಶೇಷ ರಕ್ಷಣೆಗಳನ್ನು ಹೊಂದಿರುವ ದೇಶಗಳನ್ನು ತೋರಿಸುವ ಜಾಗತಿಕ ನಕ್ಷೆಗಳನ್ನು ಪ್ರಕಟಿಸಿದೆ.
ಭಾರತದ ಸಂವಿಧಾನದ ಪ್ರಕಾರ, ವಾಕ್ ಸ್ವಾತಂತ್ರ್ಯದ ಮೂಲಭೂತ ಹಕ್ಕು ಸಮಂಜಸವಾದ ನಿರ್ಬಂಧಗಳಿಗೆ ಒಳಪಟ್ಟಿದೆ. ತದನುಸಾರ, ಆಪರಾಧಿಕ ಮಾನನಷ್ಟದ ಉದ್ದೇಶಕ್ಕಾಗಿ, ಸಮಂಜಸವಾದ ನಿರ್ಬಂಧಗಳನ್ನು ಭಾರತೀಯ ದಂಡ ಸಂಹಿತೆ ಕಲಮು ೪೯೯ರಲ್ಲಿ ವ್ಯಾಖ್ಯಾನಿಸಲಾಗಿದೆ. ಈ ಕಲಮು ಮಾನನಷ್ಟವನ್ನು ವ್ಯಾಖ್ಯಾನಿಸುತ್ತದೆ ಮತ್ತು ಹೇಳಿಕೆಯನ್ನು ಮಾನನಷ್ಟವೆಂದು ಪರಿಗಣಿಸಲಾಗದ ಮಾನ್ಯವಾದ ವಿನಾಯಿತಿಗಳನ್ನು ಒದಗಿಸುತ್ತದೆ. ಭಾರತದಲ್ಲಿ, ಮಾನನಷ್ಟ ಮೊಕದ್ದಮೆಯನ್ನು ಕ್ರಿಮಿನಲ್ ಕಾನೂನು ಅಥವಾ ನಾಗರಿಕ ಕಾನೂನಿನಡಿಯಲ್ಲಿ ದಾಖಲಿಸಬಹುದು. ಮಾನನಷ್ಟಕ್ಕೆ ಶಿಕ್ಷೆಯು ಎರಡು ವರ್ಷಗಳವರೆಗಿನ ಸರಳ ಸೆರೆವಾಸ ಅಥವಾ ದಂಡ ಅಥವಾ ಎರಡೂ ಆಗಿರಬಹುದು.
ವಿಮಾಗಣಕ
ವಿಮಾಗಣಕ ಎಂಬುವವನು ವಿಮಾ ಬಗ್ಗೆ ಲೆಕ್ಕಾಚಾರ ಹಾಕಿ ಮತ್ತು ನಷ್ಟ ಹಾಗೂ ಅನಿಸ್ಚಿತತೆಯ ಬಗ್ಗೆ ತಿಳಿದು ವ್ಯವಹರಿಸುತ್ತಾನೆ.ಇದಕ್ಕೆ ಸಮನಾಂತರವಾದ ಇನ್ನೊಂದು ಉದ್ಯೊಗವೆಂದರೆ ಅಂಕಿ ಸಂಖ್ಯೆ ಶಾಸ್ತ್ರ(actuarial science).ಈ ತರದ ನಷ್ಟಕ್ಕೀಡಾದಂತಹ ವಿಷಯಗಳು ಆಸ್ತಿ ಹೊಣೆಗಾರಿಕೆ ಪತ್ರದ ಎರಡು ಬದಿಯ ಮೇಲೆ ಪರಿಣಾಮ ಬೀರಬಹುದು ಮತ್ತು ಸ್ವತ್ತು ವ್ಯವಹಾರ, ಬಾದ್ಯತೆ ವ್ಯವಹಾರ ಮತ್ತು ಮೌಲ್ಯಮಾಪನ ಮಾಡುವ ಕೌಶಲ್ಯವು ಅವಶ್ಯಕವಾಗಿರುತ್ತದೆ. ಇವರು ಆರ್ಥಿಕ ಭದ್ರತೆಯ ಬಗ್ಗೆ ಮತ್ತು ಕರ ನಿರ್ಣಯದ ಬಗ್ಗೆ ತಿಳಿಸಿ ಕೊಡುತ್ತಾರೆ, ಹಾಗೂ ಸಂಕೀರ್ಣತೆ , ಲೆಕ್ಕಾಚಾರ , ಮತ್ತು ಅದರ ತಾಂತ್ರಿಕತೆಯ ಮೇಲೆ ಕೇಂದ್ರಿಕರಿಸುತ್ತಾರೆ. ಹದಿನೇಳನೇ ಶತಮಾನದಲ್ಲಿ ಅದ್ಯಯನ ಮಾಡಿ ಸಂಭಾವನಿಯತೆ ಮತ್ತು ಕಾಲಾಂತರಗಳಿಂದಲೂ ಗಣಿತ ಶಸ್ತ್ರ ಮತ್ತು ಆರ್ಥಿಕ ಅವಶ್ಯಕತೆ ಸಂಪನ್ಮೂಲ ಸಹ ವೈಜ್ಞಾನಿಕವಾಗಿ ಅಂದಾಜು ಮಾಡಿ ನಷ್ಟಕ್ಕೆ ಈಡಾಗುವುದನ್ನು ಕಡಿಮೆಗೊಳಿಸುತ್ತದೆ. ಇಪ್ಪತ್ತೊಂದನೆ ಶತಮಾನದ ವಿಮಾಗಣಕರು ವಿಭಜನಾತ್ಮಕ ಕಲೆ, ತರ್ಕ ವ್ಯವಹಾರ ವಿಜ್ಞಾನ , ಮನುಷ್ಯರ ನಡತೆಯ ಬಗ್ಗೆ ಅರ್ಥಮಾಡಿಕೊಳ್ಳುವುದು ಮತ್ತು ತಿಳಿಸುವ ಕ್ರಮವನ್ನು ರಚನೆ ಮಾಡುವುದು ಮತ್ತು ಕಾರ್ಯಕ್ರಮಗಳನ್ನು ನಿರ್ವಹಿಸುವುದು , ನಷ್ತಕ್ಕೀಡಾಗುವುದನ್ನು ಕಡಿಮೆಗೊಳಿಸುತ್ತದೆ.
ಜವಾಬ್ದಾರಿಗಳು
ಸಾಮಾನ್ಯವಾಗಿ ವಿಮಾಗಣಕ ಎಂಬುವವನು ಗಣಿತಶಾಸ್ತ್ರ, ಅದರಲ್ಲೂ ಸಂಭಾವನೀಯತೆಯ ಕಲನಶಾಸ್ತ್ರ , ಹಾಗೂ ಸಂಶೋಧನೆ ಅಂಕಿ ಸಂಖ್ಯೆಗಳಲ್ಲಿ ಪ್ರತಿಭಾವಂತನಾಗಿರಬೇಕು. ಈ ಕೌಶಲ್ಯವು ವಿಮೆಯ ಬಗ್ಗೆ ಗಣನೆ ಮಾಡುವಲ್ಲಿ ಅವನಿಗೆ ಉಪಕಾರಿಯಾಗಿರುತ್ತದೆ ಹಾಗೂ ಅದ‍ಅಲ್ಲದೆ ಅರ್ಥಶಾಸ್ತ್ರ, ಗಣಕ ವಿಜ್ಞಾನ , ಆರ್ಥಿಕ ಸಂಪನ್ಮೂಲದ ಬಗ್ಗೆ , ಮತ್ತು ವ್ಯಾಪಾರದ ಬಗ್ಗೆ ಚಾತುರ್ಯವಿರಬೇಕು. ಈ ಕೌಶಲ್ಯದ ಬಗ್ಗೆ ಅರಿವು ಇರುವುದರಿಂದ ವಿಮೆ ಹಾಗೂ ಮರುವಿಮೆ ಕೈಗಾರಿಕ ಉದ್ಯಮಗಳಲ್ಲಿ ವಿಮಾಗಣಕರಿಗೆ ಬಹಳ ಅವಶ್ಯಕತೆ ಇರುತ್ತದೆ. ವಿಮಾಗಣಕರು ವ್ಯಾಪಾರಿಸ್ಥರಿಗೆ ಸಲಹೆ ಹೇಳುವ ಕೆಲಸವನ್ನು ವಹಿಸಿಕೂಂಡು ಕಾರ್ಯ ಮುಂದುವರಿಸಬಹುದು. ಅಲ್ಲದೇ ಅವರು ಯುನೈಟೆಡ್ ಕಿಂಗ್ಡಮ್ ದೇಶದಲ್ಲಿ ಸರ್ಕಾರಿ ವಿಮಾಗಣಕದ ಇಲಾಖೆ ಮತ್ತು ಅಮೇರಿಕದ ಸಾಮಾಜಿಕ ಭದ್ರತೆಯ ಆಡಳಿತಗಳಿಗೆ ಇವರು ಸಲಹೆಯನ್ನು ನೀಡಬಹುದಾಗಿದೆ. ವಿಮಾಗಣಕರು ವಿಮೆಗೆ ಸೇರಿದ ವಿಷಯಗಳನ್ನು ಒಟ್ಟುಗೂಡಿಸಿ ನಂತರ ನಷ್ಟದ ಸಂಭವನೀಯತೆಯನ್ನು ಅಂದಾಜಿಸುತ್ತರೆ ಮತ್ತು ಮುಂಬರುವ ಹಲವಾರು ವಿಮೆಗೆ ಸಂಬಂಧಪಟ್ಟ ಸಂಗತಿಗಳ ವಿಷಯಗಳನ್ನು ಒಟ್ಟುಗೂಡಿಸಿ ನಂತರ ವಿಶ್ಲೇಷಿಸುತ್ತಾರೆ. ಅಲ್ಲದೇ ವಿಮಾಗಣಕರು ವಿಮೆ ಉದ್ಯಮೆಗೆ ಯಾವ ಬಗ್ಗೆಯ ಸಂಪನ್ಮೂಲದಲ್ಲಿ ಹೂಡಿಕೆ ಮಾಡಬಹುದೆಂದು ಸಲಹೆ ನೀಡುತ್ತರೆ. ವಿಮಾಗಣಕರು ತಮ್ಮ ಬುದ್ಧಿವಂತಿಕೆಯನ್ನು ಉಪಯೋಗಿಸಿ ವಿಮೆಕಂತನ್ನು ಉದ್ಯಮೆಯ ಪರವಾಗಿ ರೂಪಿಸಿ ದರವನ್ನು ನಿಗದಿಪಡಿಸುತ್ತಾರೆ.
ಪಾಲಿಸಬೇಕಾದ ಶಿಸ್ತು
ಅತಿ ಹೆಚ್ಚು ಪರಂಪರಿಕ ವಿಮಾಗಣಕರಲ್ಲಿ ಎರಡು ಮುಖ್ಯವಾದ ವಿಭಾಗಗಳು, ಅವು
ಜೀವ ವಿಮಾಗಣಕರು
ಜೀವ ವಿಮಾಗಣಕರಲ್ಲಿ ಆರೋಗ್ಯ ಮತ್ತು ನಿವೃತ್ತವೇತನ ವಿಮಾಗಣಕರು ಸಹ ಒಕಗೂಂಡಿದ್ದಾರೆ, ಇವರು ಪ್ರಮುಖವಾಗಿ ಮರ್ತ್ಯತೆಯ ನಷ್ಟ , ಅಸ್ವಾಭಾವಿಕತೆ ನಷ್ಟ , ಮತ್ತು ಬಂಡವಾಳದಿಂದ ಬರುವ ನಷ್ಟದೂಂದಿಗೆ ವ್ಯವಹಾರ ನಡೆಸುತ್ತರೆ. ಜೀವ ವಿಮಾಗಣಕರು ಮುಖ್ಯವಾಗಿ ಜೀವ ವಿಮೆ, ವರ್ಷಾಶನ , ನಿವೃತ್ತಿವೇತನ , ಮತ್ತು ಧೀರ್ಘಾವದಿ ದೌರ್ಬಲ್ಯ ವಿಮೆ , ಆರೋಗ್ಯ ವಿಮೆ , ಆರೋಗ್ಯ ಉಳಿತಾಯಖಾತೆ ಮತ್ತು ಧ್ರ್ಘಾವಧಿ ರಕ್ಷಣೆ ವಿಮೆಯ ಕಾರ್ಯಕ್ರಮಗಳನ್ನು  ನಿರ್ವಹಿಸುತ್ತರೆ. ಸಾರ್ವಜನಿಕರ ಅಭಿಪ್ರಾಯದ ಮೆರೆಗೆ ವಿಮೆಯ ಉದ್ಯಮೆಗೆ ಸಾಮಾಜಿಕ ವಿಮೆಯ ಕಾರ್ಯಕ್ರಮಗಳನ್ನು ಕೈಗೂಂಡಿವೆ, ಅವುಗಳಲ್ಲಿ ವೈದ್ಯಕೀಯ ತಂತ್ರಜ್ಞಾನ, ಹಣದುಬ್ಬರ ಮತ್ತು ಜೀವಿಸುವ ವೆಚ್ಚಗಳನ್ನು ಗಮನದಲ್ಲಿಟ್ಟುಕೂಂಡು ವಿಮಾಗಣಕರು ವಿಮೆಯ ಕಂತು ಮತ್ತು ದರಗಳನ್ನು ನಿಗದಿಪಡಿಸುತ್ತರೆ.
ಸಾಂಪ್ರದಾಯಿಕ ಉದ್ಯೋಗ
ಜೀವ ವಿಮೆಯಾಗಲಿ ಅಥವಾ ನಿರ್ಜೀವ ವಿಮೆಯಾಗಲಿ ವಿಮಾಗಣಕನ ಕೆಲಸವೆಂದರೆ ವಿಮೆಯ ಕಂತುಗಳನ್ನು ಲೆಕ್ಕಾಚಾರ ಹಾಕುವುದು ಮತ್ತು ಹಲವಾರು ನಷ್ಟಕೀಡಗುವ ವಿಮೆಯ ರೀತಿಗಳಿಗೆ ಮೀಸಲಾತಿ ಮಾಡುತ್ತರೆ. ಒಂದು ವೇಳೆ ಪದೇ ಪದೇ ಅಪಘತಕ್ಕೆ ಈಡಾದಲ್ಲಿ (ನಿರ್ಜೀವ ವಿಮೆಯಲ್ಲಿ) ವಿಮಾಗಣಕರು ನಷ್ಟಕೀಡಾಗುವುದಾನ್ನು ಪುನಾರಾವರ್ತನೆ ಆದರೆ, ಮುಂದೆ ನಷ್ಟವಾಗುವಂತಹ ಘಟನೆಗಳನ್ನು ಲೆಕ್ಕ ಹಾಕುತ್ತಾರೆ ಮತ್ತು ಆ ಘಟನೆಯ ತೀವ್ರತೆಯನ್ನು ಸಹ ನಿರ್ಜೀವ ಬಿಮೆಯಲ್ಲಿ ಪರಿಗಣಿಸುತ್ತಾರೆ. ನಷ್ಟದ ಘಟನೆ ನಡೆಯುವವರೆಗೆ ವಿಮೆಗಾರರು ಯಾವುದೆ ಮೊಬಲಗನ್ನು ಪಾವತಿಸ ಬೇಕಾಗಿರುವುದಿಲ್ಲ. ಭವಿಷ್ಯದಲ್ಲಿ ಜೀವ ವಿಮೆಗಾರರು ಸಾಮಾನ್ಯವಾಗಿ ವಿಶ್ಲೇಷಣೆ ಮಾಡುವಾಗ ವಿಮೆದಾರರಿಗೆ ಆರ್ಥಿಕವಾಗಿ ಎಷ್ಟು ಮೊತ್ತವನ್ನು ಮಂಜೂರು ಮಾಡಬಹುದೆಂದು ಲೆಕ್ಕಾಚಾರ ಹಾಕುತ್ತರೆ. ಈ ಲೆಕ್ಕಾಚಾರವು ವಿವಿಧ ವಿಮೆಗಳಿಗೆ ವ್ಯತ್ಯಾಸವಾಗಿರುತ್ತದೆ. ಇಲ್ಲಿ ಯಾವುದೇ ರೀತಿಯ ವಿಶ್ಲೇಷಣೆಯಲ್ಲಿ ಸಂಪೂರ್ಣ ಕಂಡುಹಿಡಿಯುವ ಪ್ರಕ್ರಿಯೆ ಸಾಮಾನ್ಯವಾಗಿ ಸಂಭವನಿಯ ಮಾದರಿಯ ಬಲಕೆಯ ಆವರ್ತನ, ತೀವ್ರತೆಯ ನಿಯತಾಂಕಗಳನ್ನು ಉಪಯೋಗಿಸುತ್ತಾರೆ. ಜೀವ ವಿಮೆಯಲ್ಲಿ ಭವಿಷ್ಯದಲ್ಲಿ ಮುಂಬರುವ ಬಡ್ಡಿಗಳ ಬೆಲೆ ನಿರ್ಧರಿಸುವಲ್ಲಿ ಮತ್ತು ನಗದು ಚಲಾವಣೆಯು ಪ್ರಮುಖ ಪಾತ್ರವಾಗಿರುತ್ತದೆ. ವಿಮಾಗಣಕರು ಭವಿಷ್ಯದ ಒಟ್ಟು ಘಟನೆಯನ್ನು ಊಹಿಸಲಾರರು. ಸಾಮಾನ್ಯವಾಗಿ ಆರ್ಥಿಕ ಜವಾಬ್ದಾರಿಯ ಬೆಲೆಯನ್ನು ನಿರ್ಧರಿಸುವುದೆ ಅವರ ಕೆಲಸಕ್ಕೆ ಸಂಭಂದಪಟ್ಟಿರಬಹುದು. ಈ ಕೆಲಸವನ್ನು ಇಂದಿನ ಮರುವಿಮೆ ಅಥವಾ ಅಭಿವೃದ್ಧಿ ಅಥವಾ  ಹೊಸ  ಉತ್ಪನ್ನಗಳ ಮರುಮೌಲ್ಯವೆಂದು ಕರೆಯಬಹುದು. ಒಂದು ಕಂಪನಿಯ ಆಸ್ತಿ ಮತ್ತು ಭಾದ್ಯತೆಗಳ ಆರ್ಥಿಕ ವರದಿಗಳಲ್ಲಿ ಸಹ ಭಾಗಿತ್ವವಾಗಿರುತ್ತಾರೆ. ಇವರು ತಮ್ಮ ಬಳಿಗೆ ಬರುವ ಗ್ರಾಹಕರಿಗೆ ವಿಮೆಯ ಬಗ್ಗೆ ಆಳವಾದ ತಿಳುವಳಿಕೆಯನ್ನು ಹಂಚಿ ಕೊಳ್ಳದಿದ್ದ ಪಕ್ಷದಲ್ಲಿ ಸಾಮಾನ್ಯ ವಿಷಯಗಳನ್ನು ಸಂಕೀರ್ಣತೆಯ ಬಗ್ಗೆ ತಿಳಿಸುತ್ತಾರೆ.
ಅಸಂಪ್ರದಯಿಕ ಉದ್ಯೋಗ
ಇಲ್ಲಿ ಸಾಂಪ್ರದಾಯಿಕ ಉದ್ಯೋಗವಾಗಿಲ್ಲದಿರುವುದರಿಂದ ಇಲ್ಲಿ ವಿಮಾಗಣಕರು ಅಪಾಯದ ಘಟನೆಯನ್ನು ನಿರ್ವಹಿಸಿವುದು ಮತ್ತು ಇದರ ಅಪಾಯದ ಕಂಪನಿಯಲ್ಲಿ ಹಣಕಾಸಿಗೆ ಸಂಭಂಧವಿರುವ ಕ್ಷೇತ್ರದಲ್ಲಿ ಕೆಲಸ ಮಾಡುತ್ತಾರೆ.ಇದಕ್ಕೆ ಮುಂಚೆ ವಿಮಾಗಣಕರು ಭೂಸ್ವತ್ತುಗಳ ಆರ್ಥಿಕತೆಯ ಬಗ್ಗೆ ಉಪಕರಣ ಮತ್ತು ಮಾಹಿತಿಗಳನ್ನಾದಾರಿತವಾಗಿ ಅಧ್ಹ್ಯಯನ ಮಾಡುತ್ತಿದ್ದರು. ಆದರೆ ಈಗಿನ ಆಧುನಿಕ ವಿಮಾಗಣಕನು ಆರ್ಥಿಕ ಸಂಸ್ಥೆಗಳ ಬೇಸಲ್-೨ ಒಪ್ಪಂದ ಮತ್ತು ವಿಮಾ ಕಂಪನಿಯ ಸಾಲ್‍ವೆನ್‍ಸಿ-೨ ಒಪ್ಪಂದ ಪ್ರಕಾರ ನಷ್ಟ ಒದಗ ಬಹುದಾದ ಕಾರ್ಯಾಚರಣೆಯನ್ನು ಬೇರೆ ಬೇರೆಯಾಗಿ ನಡೆಸುತ್ತಾರೆ. ಆದ್ದರಿಂದ ಆಧುನಿಕ ವಿಮಾಗಣ್ಕರಿಗೆ ನಷ್ಟದ ವಿಶ್ಲೇಷಣೆಯ ವಿವಿಧ ರೀತಿಯಲ್ಲಿ ಬಗೆಹರಿಸಲು ಮುಂಚೆಯೇ ಅವರಿಗೆ ತರಬೇತಿ ನೀಡಿರುತ್ತಾರೆ. ಇದರಿಂದ ಮುಂದೆ ಅವರಿಗೆ ಈ ಉದ್ಯೋಗದಲ್ಲಿ ಎಲ್ಲಾ ರೀತಿಯ ಲಾಭ ನಷ್ಟದ ಲೆಕ್ಕಾಚಾರಗಳನ್ನು ಹಾಕಲು ಸಹಾಯಕವಾಗಿರುತ್ತದೆ.ಇವರು ಹೂಡಿಕೆಯ ಬಗ್ಗೆ ಸಲಹೆ ಮತ್ತು ಸ್ವತ್ತು ನಿರ್ವಹಿಸುವುದು ಮತ್ತು ಸಾಮಾನ್ಯ ವ್ಯವಹಾರ ನಿರ್ವಹಿಸುವುದು ಮತ್ತು ಮುಖ್ಯ ಆರ್ಥಿಕ ಅಧಿಕಾರಿಗಳಲ್ಲಿ ಸಹ ಸಂಭಂದಪಟ್ಟಿರುತ್ತಾರೆ. ಅವರ ವ್ಯವಹಾರದ ದೂರದೃಷ್ಟಿಯಿಂದ ಭವಿಷ್ಯದಲ್ಲಿ ನಗದು ಚಲಾವಣೆಯಾಗುವುದು, ಅಪಾಯತೆಯನ್ನು ಕಡಿತಮಾಅಥವಾ ತಮ್ಮ ಬುದ್ಧಿಯಿಂದ ಮೌಲ್ಯತೆಯನ್ನು ವಿಶ್ಲೇಷಿಸುತ್ತಾರೆ ಮತ್ತು ಅವರು ತಮ್ಮ ಅನುಭವವನ್ನು ವಿಮೆಯ ಬೆಲೆಕಟ್ಟುವಲ್ಲಿ ಉಪಯೋಗಿಸುತ್ತಾರೆ. ಅಲ್ಲದೆ ಬೇರಿ ವ್ಯವಹಾರದಲ್ಲಿಯೂ ಉಪಯೋಗಿಸುತ್ತಾರೆ
ಆಧುನಿಕ ವೃತ್ತಿಯ ಅಭಿವೃದ್ಧಿ
ಹದಿನೆಂಟು ಮತ್ತು ಹತ್ತೋಂಭತ್ತನೆಯ ಶತಮಾನಗಳಲ್ಲಿ ಕೈಪಿಡಿ ಲೆಕ್ಕಾಚಾರಗಳಲ್ಲಿ ಮತ್ರ ಗಣನೆಯು ಕ್ಲಿಷ್ಟಕರವಾಗಿತ್ತು. ನ್ಯಾಯವಾದ ವಿಮೆಯ ಕಂತುಗಳನ್ನು ಲೆಕ್ಕಾಚಾರ ಮಾಡಲು ಮತ್ತು ನಿರ್ಧರಿಸುಲು ಕಷ್ಟಕರ. ಅ ಕಾಲದಲ್ಲಿದ ವಿಮಾಗಣಕರು ಲೆಕ್ಕಾಚಾರ ಮಾಡಲು ನೂತನವಾದ ವಿಧಾನಗಳನ್ನು ಅತ್ಯಧುನಿಕವಾಗಿ ಲೆಕ್ಕಾಚಾರಮಾಡಲು ಪಟ್ಟಿಯನ್ನು ಸಿದ್ಧಪಡಿಸುತ್ತಿದ್ದರು. ವಿಮಾಗಣಕರು ಹಿಂದೆ ವಿಮೆಯ ಕಂತುಗಳನ್ನು ಸಕಾಲಿಕ, ನಿಖರವಾಗಿರಬೇಕೆಂದು ಅತ್ಯಧುನಿಕ ವಿಧಾನದ ಮೊರೆ ಹೋಗುತ್ತಿದ್ದರು.ಇದರಿಂದಲೇ ಈ ವೃತ್ತಿಯು ಇನ್ನಷ್ಟು ರೂಪುರೇಷೆಗೂಳ್ಳುತ್ತಾ ಹೋಯಿತ್ತು.ಒಳ್ಳೆಯ ಗುಣಮಟ್ಟವನ್ನು ಖಾತರಿಮಾಡಲು ಮತ್ತು ಸಾರ್ವಜನಿಕರ ಆಸಕ್ತಿಯನ್ನು ಕಾಪಾಡಲು ವಿಮಾಗಣಕರನ್ನು ಮತ್ತು ಅಂಕಿ ಸಂಖ್ಯೆ ಶಾಸ್ತ್ರಗಳನ್ನು ಬೆಂಬಲಿಸಲು ಮತ್ತು ಇನ್ನಷ್ಟು ಎತರಕ್ಕೆ ಹೋಗಲು ವಿಮಾಗಣಕರ ಸಂಸ್ಥೆಗಳನ್ನು ಸ್ಥಪಿಸಲಾಯಿತ್ತು. ೧೯೩೦ ಮತ್ತು ೧೯೯೦ರಲ್ಲಿ ನಷ್ಟದ ಮುನ್ಸೂಚನೆಯನ್ನು ಕಂಡುಹಿಡಿಯಲು ಒಂದೊಂದು ಮಾದರಿಗಳನ್ನು ಉಪಯೋಗಿಸಲು ಪ್ರಾರಂಭಿಸಿದರು. ಗಣಾಕ ಯಂತ್ರದ ಕ್ರಾಂತಿಯು ವಿಮಾಗಣಕರ ವೃತ್ತಿ ಜೀವನಕ್ಕೆ ಮತ್ತಷ್ಟು ಗಣಕಯಂತ್ರದ ಕ್ರಾಂತಿಯು ವಿಮಾಗಣಕರ ವೃತ್ತಿ ಜೀವನದಲ್ಲಿ ಸಾಂಪ್ರದಾಯಿಕವಗಿ ಪೆನ್ಸಿಲ್ ಮತ್ತು ಪೇಪರ್‍ನಿಂದ ಪಂಚ್ ಕಾರ್ಡಗೆ ಮಾರ್ಪಟ್ಟಿತ್ತು ನಂತರ ಈಗಿನ ಸೂಕ್ಷ್ಮ ಗಣಕ ಯಂತ್ರಗಳಿಗೆ ಮಾರ್ಪಾಡಾಗಿದೆ. ಇದರಿಂದಾಗಿ ವಿಮಾಗಣಕರು ಸಾಮಾರ್ಥ್ಯವು ಕಾಲಕಾಲಕ್ಕೆ ಅಭಿವೃದ್ಧಿ ಹೂಂದಿತು.ನೂತನ ಆರ್ಥಿಕ ಸಿದ್ಧಾಂತದಲ್ಲಿ ವಿಮಾಗಣಕರು ಒಣ್ದುಗೂಡಿ ಇನ್ನೂಂದು ನೂತನ ಅಭಿವೃದ್ಧಿ ಹೂಂದಿದರು. ೨೦ನೇ ಶತಮಾನದಲ್ಲಿ ವಿಮಾಗಣಕರು ಅಭಿವೃದ್ಧಿ ಮಾಡಲು ಬಳಸಿದ ತಾಂತ್ರಿಕತೆಯು ಅಂದಿನ ನಾತನ ಆರ್ಥಿಕತೆಯಲ್ಲಿ ಕಂಡು ಬರುತ್ತದೆ, ಆದರೆ ಹಲವಾರು ಐತಿಹಾಸಿಕ ಕಾರಣಾಂತರಗಳಿಂದ ಈ ಅಭಿವೃಧಿಯು ಸಾಧನೆಯನ್ನು ಚೆನ್ನಾಗಿ ಗುರುತಿಸಲು ಆಗಲಿಲ್ಲ. ಇಪ್ಪತ್ತೊಂದನೇ ಶತ್ಮಾನದಲ್ಲಿ ವೃತ್ತಿ ಅಭ್ಯಾಸ ಎರಡರಲ್ಲೂ ಮತ್ತು ವಿಮಾಗಣಕ ಸಂಸ್ಥೆಗಳು ವಿದ್ಯಾಭ್ಯಾಸದ ಪಠ್ಯಪ್ರಮವಾಗಿ ಉಅಪಯೋಗಿಸಿದರು, ಸಮೂಹ ಪಟ್ಟಿಗಳು , ನಷ್ಟದ ಮಾದರಿಗಳು , ಸಂಭವನೀಯ ವಿಧಾನಗಳು ಮತ್ತು ಆರ್ಥಿಕ ಸಿದ್ಧಾಂತ ,ಆದರೆ ಆಧುನಿಕ ಅರ್ಥಶಾಸ್ತ್ರಕೆ ಸಂಪೂರ್ಣವಾಗಿ ಒಳಗೊಂಡಿರಲಿಲ್ಲ.
ಸಂಭಾವನೆ ಮತ್ತು ಶ್ರೇಯಾಂಕ
ವಿಶ್ವದ ಎಲ್ಲಾ ದೇಶಗಳಲ್ಲಿ ಬೇರೆ ವೃತ್ತಿ ಜೀವನಕ್ಕೆ ಹೋಲಿಸಿದರೆ ವಿಮಾಗಣಕರು ಬಹಳ ಬೇಡಿಕೆಯಿಂದಿದ್ದಾರೆ, ಅವರ ಸೇವೆಗಳಿಗೆ ಹೆಚ್ಚಾಗಿ ಸಂಭಾವನೆ ಪಾವತಿ ಮಾಡಿರುತ್ತಾರೆ. ೨೦೧೪ನೇ ಇಸವಿಯಂತೆ ಅಮೇರಿಕಾದಲ್ಲಿ ಹೊಸದಾಗಿ ಧೃಡಿಕರಣಗೊಂಡ ವಿಮಾಗಣಕರು ಒಂದು ವರ್ಷಕ್ಕೆ ನೂರು ಸಾವಿರ ಡಾಲರ್‍ನಂತೆ ಸಂಪಾದಿಸುತ್ತಿದ್ದರು, ಹಾಗೆಯೆ ತುಂಬಾ ಅನುಭವ ಹೊಂದಿದ ವಿಮಾಗಣಕರು ಕೂಡ ನೂರೈವತ್ತು ಸಾವಿರ ಡಾಲರ್‍ಗಳನ್ನು ಒಂದು ವರ್ಷಕ್ಕೆ ಸಂಪಾದನೆ ಮಾಡುತ್ತಿದ್ದರು. ಇದೆ ರೀತಿ ೨೦೧೪ರಲ್ಲಿಯೆ ಯುನೈಟ್ಡ್ ಕಿಂಗ್ಡ್ಂಮ್ನಲ್ಲಿ ನಡೆದ ಒಂದು ಸಮೇಕ್ಷೆ ಪ್ರಕಾರ ಹೊಸದಾಗಿ ಧೃಡಿಕರಣಗೊಂಡ ವಿಮಾಗಣಕರು ಆರಂಭಿಕ ಸಂಬಳ ಅಂದಾಜು ಐವತ್ತು ಸಾವಿರ ಪೌಂಡ್‍ಗಳು ಇತ್ತು. ಹೆಚ್ಚಾಗಿ ಅನುಭವ ಹೊಂದಿದ ವಿಮಾಗಣಕರಿಗೆ ನೂರು ಸಾವಿರ ಪೌಂಡ್‍ಗಳಿಗಿಂತ ಅಧಿಕ ಸಂಪಾದಿಸುತ್ತಿದ್ದರು. ದಶಕಗಳೊಂದಲೂ ವಿಮಾಗಣಕರ ವೃತ್ತಿ ಜೀವನವು ಹೋಲಿಕೆಯ ಒಂದು ಅಪೇಷಣೀಯ ದರ್ಜೆಗೇರಿತು. ಎಕೆಂದರೆ ಅವರ ವೃತ್ತಿಯ ಯಾವುದೇ ದೈಹಿಕ ಶ್ರಮವಿಲ್ಲದ ಮತ್ತು ಯ್ವುದೇ ಸಮಯದಲ್ಲೂ ಸಹ ಕೆಲಸ ನಿರ್ವಹಿಸಬಹುದು ಮತ್ತು ಅವರಿಗೆ ಸರಿ ಹೊಂದುವಂತಹ ಸ್ಥಿತಿಯಲ್ಲೂ ಸಹ ಕಾರ್ಯ ನಿರ್ವಹಿಸಬಹುದಾಗಿರುತ್ತದೆ, ಮತ್ತು ಅವರ ವೃತ್ತಿ ಜೀವನವು ಸತತವಾಗಿ ಉತ್ತಮ ನೇಮಕಾತಿ  ಹೊಂದಿ ಉತ್ತಮ ಸಂಭಾವನೆ ದೊರೆಯುವಂತಾಯಿತು. ಎಲ್ಲಾ ವೃತ್ತಿಗಿಂತ ಈ ಉದ್ಯೋಗವು ಪ್ರಥಮ ದರ್ಜೆಯಲ್ಲದೆ ಮಹಿಳೆಯರಿಗೂ ಸಹ ಉತ್ತಮ ಉದ್ಯೋಗವೆಂದು ಪರಿಣಿಸಲ್ಪಟ್ಟಿದೆ, ಅಮೇರಿಕಾದಲ್ಲಿ ಒಂದು ಮಾನದಂಡ ಸಂಸ್ಥೆಯು ಐದು ಮಾನದಂಡ್ಗಳ ಆಧಾರಗಳನ್ನು ಇಟ್ಟುಕೊಂಡು(ಉದಾ:  ಉದ್ಯೋಗ ಪರಿಸರ, ಆದಾಯ , ದೈಹಿಕ ಅವಶ್ಯಕತೆ ,  ಉದ್ಯೋಗ ಮೆಲ್ನೋಟ ಮತ್ತು ಮಾನಸಿಕ ಒತ್ತಡ) ಒಳ್ಳೆಯ ವೃತ್ತಿ ಜೀವನವೆಂದು ಮೇಲ್ದದರ್ಜೆಗೇರಿತು.
ಧೃಡೀಕರಣ ಮತ್ತು ಪರೀಕ್ಷೆ
ಒ‍ಬ್ಬ ಧೃಡೀಕರಣಗೊಂಡ ವಿಮಾಗಣಕರಾಗ ಬೇಕಾದರೆ ಅವರು ಅತ್ಯಂತ ಕಷ್ಟಕರವಾದ ವೃತ್ತಿಜೀವನಕ್ಕೆ ಸಂಬಂಧ ಪಟ್ಟ ಪರೀಕ್ಷೆಗಳಲ್ಲಿ ಉತ್ತೀರ್ಣರಾಗ ಬೇಕಾಗುತ್ತದೆ, ಇದಕ್ಕಾಗಿ ಹಲವಾರು ವರ್ಷಗಳನ್ನು ಬೇಕಾಗಬಹುದು. ಹಲವಾರು ದೇಶಗಳಲ್ಲಿ ಉದಾ: ಡೆನ್ಮಾರ್ಕ್ ದೇಶದಲ್ಲಿ ವಿಶ್ವವಿದ್ಯಾಲಯದವರು ಸಹ ಪರೀಕ್ಷೆಗಳನ್ನು ಆಯೋಜಿಸುತ್ತಾರೆ. ಬೇರೆ ದೇಶಗಳಲ್ಲಿ ಉದಾ: ಅಮೇರಿಕಾದಲ್ಲಿ ಅತ್ಯಧಿಕ ವಿದ್ಯಾಭ್ಯಾಸ ಮತ್ತು ಉದ್ಯೋಗದ ಸಮಯದಲ್ಲಿ ನೆಡೆಯುವ ಪರೀಕ್ಷೆಯಲ್ಲಿ ಪಾತ್ರವಹಿಸುತ್ತವೆ.ಯುನೈಟೆಡ್ ಕಿಂಗ್ಡ್ಂಮ್ ಮತ್ತು ಪ್ರಕ್ರಿಯೆ ಆಧಾರಿತ ದೇಶಗಳಲ್ಲಿ ಮಿಶ್ರ-ವಿಶ್ವವಿದ್ಯಾಲಯಗಳು ಪರೀಕ್ಷೆಗಳನ್ನು ರಚಿಸುತ್ತವೆ.
ಪರೀಕ್ಷೆಯ ಬೆಂಬಲ
ಈ ಅರ್ಹತೆಗೊಳ್ಳುವ ಪರೀಕ್ಷೆಗಳು ಅತ್ಯಂತ ಕಷ್ಟಕರವಾಗಿಯೂ, ಪರೀಕ್ಷೆಗಳಲ್ಲಿ ಸಹಾಯ ಪ್ರಕ್ರಿಯೆಯಾ ಜನಗಳಿಗೆ ದೊರಕುತ್ತದೆ. ಮತ್ತೆ ಉದ್ಯೋಗ ವಿದ್ಯಾಭ್ಯಾಸದ ಸಮಯದಲ್ಲಿ ಮಾಲಿಕರು ಸಂಭಳವನ್ನು ಕೊಟ್ಟು ಮತ್ತು ಹಾಜರಾತಿಯನ್ನು ಪರೀಕ್ಷೆಯ ವಿಚಾರಗೋಷ್ಟಿ ಸಮಯದಲ್ಲಿ ಕೋಡುತ್ತಾರೆ ಹಾಗೂ ಪರೀಕ್ಷೆಯಲ್ಲಿ ಪಾಸಾದರೆ ಕೆಲವು ಕಂಪನಿಯವರು ಸಾಮಾನ್ಯವಾಗಿ ಸಂಬಳವನ್ನು ಅಧಿಕ ಮಾಡುತ್ತಾರೆ. ಅಥವಾ ಉದ್ಯೋಗದಲ್ಲಿ ಹೆಚ್ಚಿನ ಸಂಬಳವನ್ನು ನೀಡಿತ್ತಾರೆ. ಪರೀಕ್ಷೆಯ ಫಲಿತಾಂಶದಲ್ಲಿ ವಿಮಾಗಣಕರು ಹೆಚ್ಚು ಕೆಲಸದ ಸಮಯದಲ್ಲಿ ಬೇಕಾಗಿರುವಷ್ಟು ಅರ್ಪಣಾಭಾವ ತೋರುದರೆ ಅವರಿಗೆ ಅಧಿಕ ಪ್ರೋತ್ಸಾಹ ಧನ ದೊರೆಯುತ್ತದೆ. ಇವರಿಗೆ ನಾಲ್ಕು ಘಂಟೆಗಳ ಪರೀಕ್ಷೆಗಾಗಿ ನಾನೂರು ಘಂಟೆಗಳು ಓದುವುದಾಕ್ಕಾಗಿ ಅವಶ್ಯಕವಾಗಿರುತ್ತದೆ. ಹೀಗೆ ಸಾವಿರಾರು ಘಂಟೆಗಳ ಕಾಲವನ್ನು ಹಲವಾರು ವರ್ಷಗಳ ಸಮಯದಲ್ಲಿ ಫೇಲ್ ಆಗದಹಾಗೆ ಊಹಿಸಿಕೊಳ್ಳದೆ ವ್ಯಯ ಮಾಡಿರುತ್ತಾರೆ.
ರಿಚರ್ಡ್ ಗ್ಯಾರಿ ಬ್ರಾಟಿಗಾನ್
ರಿಚರ್ಡ್ ಗ್ಯಾರಿ ಬ್ರಾಟಿಗಾನ್, ಅಮೆರಿಕದ ಒಬ್ಬ ಕಾದಂಬರಿಕಾರ, ಕವಿ, ಮತ್ತು ಸಣ್ಣ ಕಥೆಗಾರ. ಆತನ ಕೃತಿಗಳು ಕಪ್ಪು ಹಾಸ್ಯ, ಅಣಕ ಹಾಗೂ ವಿಡಂಬನೆಯಿಂದ ಕೂಡಿವೆ. ಅವರ ೧೯೬೭ರ ಟ್ರೌಟ್ ಫೀಶಿಂಗ್ ಇನ್ ಅಮೆರಿಕ ಎಂಬ ಕಾದಂಬರಿಗೆ ಪ್ರಸಿದ್ಧರಾಗಿದ್ದಾರೆ. ಬ್ರಾಟಿಗಾನ್ ೧೯೩೫ರಲ್ಲಿ ಟಕೋಮಾ, ವಾಷಿಂಗ್ಟನ್ನಲ್ಲಿ ಜನಿಸಿದರು. ಅವರು ಬಡತನದಲ್ಲಿ ಬೆಳೆದರು, ಅವರ ತಾಯಿ ಹಿಟ್ಟಿನಲ್ಲಿ ಇದ್ದ ಇಲಿ ಪಿಕ್ಕೆಗೆಗಳನ್ನು ಜರಡಿಹಿಡಿದು ಅದ್ದರಿಂದ ಪ್ಯಾನ್ಕೇಕ್ಗಳನ್ನು ಮಾಡುತ್ತಿದ್ದ ಬಗ್ಗೆ ಬ್ರಾಟಿಗಾನ್ ತಮ್ಮ ಮಗಳಿಗೆ ಕಥೆಗಳನ್ನು ಹೇಳುತ್ತಿದ್ದರು. ಸೆಪ್ಟೆಂಬರ್ ೧೨, ೧೯೫೦ರಂದು, ಬ್ರಾಟಿಗಾನ್ ವುಡ್ರೋ ವಿಲ್ಸನ್ ಜೂನಿಯರ್ ಹೈಸ್ಕೂಲ್ ಇಂದ ಪದವೀಧರರಾಗಿದ್ದು ನಂತರ ಯುಜೀನ್ ಹೈಸ್ಕೂಲ್ ಸೇರಿದರು. ಅವರು ತಮ್ಮ ಪ್ರೌಢಶಾಲಾ ಪತ್ರಿಕೆ, ಯುಜೀನ್ ಹೈಸ್ಕೂಲ್ ನ್ಯೂಸ್ಗೆ ಬರೆಯುತ್ತಿದರು. ಅವರು ತಮ್ಮ ಶಾಲೆಯ ಬ್ಯಾಸ್ಕೆಟ್ಬಾಲ್ ತಂಡದಲ್ಲಿ ಆಡಿದ್ದರು ಮತ್ತು ಅವರ ಪದವೀಧರನಾಗುವ ಹೊತ್ತಿಗೆ ೬ ಅಡಿ ೪ ಇಂಚ್ ಎತ್ತರಕ್ಕೆ ಬೆಳೆದಿದ್ದರು. ಡಿಸೆಂಬರ್ ೨೪, ೧೯೫೨ರಂದು ಅವರ ಮೊದಲ ಪ್ರಕಟವಾದ ಕವಿತೆ, ಲೈಟ್, ಶಾಲೆಯ ದಿನಪತ್ರಿಕೆಯಲ್ಲಿ ಕಾಣಿಸಿಕೊಂಡಿತು. ನಂತರ, ೧೯೫೫ರ ಡಿಸೆಂಬರ್ ೨೪ರಂದು ಒರೆಗಾನ್ ರಾಜ್ಯ ಆಸ್ಪತ್ರೆಗೆ ಸೇರಿಸಲಾಯಿತು, ಅಲ್ಲಿ ಬ್ರಾಟಿಗಾನ್‌ರವರಿಗೆ ಸಂಶಯಗ್ರಸ್ತ ಸ್ಕಿಜೋಫ್ರೇನಿಯಾ ಮತ್ತು ಮಾನಸಿಕ ಖಿನ್ನತೆ ಇದೆ ಎಂದು ಗುರುತಿಸಲಾಯಿತು. ಫೆಬ್ರವರಿ ೧೯, ೧೯೫೬ರಂದು ಬ್ರಾಟಿಗಾನ್ ಆಸ್ಪತ್ರೆಯಿಂದ ಬಿಡುಗಡೆಯಾಗಿ ಸ್ಯಾನ್ ಫ್ರಾನ್ಸಿಸ್ಕೋಗೆ ತೆರಳಿದರು.
ವೃತ್ತಿ
ಸ್ಯಾನ್ ಫ್ರಾನ್ಸಿಸ್ಕೋದಲ್ಲಿ, ಬ್ರಾಟಿಗಾನ್, ಒಬ್ಬ ಬರಹಗಾರನಾಗಿ ಸ್ಥಾಪಿಸಿಕೊಳಲು ಪ್ರಯತ್ನಿಸಿದ್ದರು. ಅವರು ತಮ್ಮ ಕವನಗಳನ್ನು, ಕವಿತೆ ಕ್ಲಬ್ಗಳಲ್ಲಿ ಮತ್ತು ಬೀದಿಗಳಲ್ಲಿ ಪ್ರದರ್ಶನ ನೀಡುವುದಕ್ಕೆ ಹೆಸರುವಾಸಿಯಾಗಿದ್ದರು. ೧೯೫೬ರ ಆರಂಭದಲ್ಲಿ ಬ್ರಾಟಿಗಾನ್ ಮೂರು ಪುಟದ ಹಸ್ತಪ್ರತಿ ಟೈಪ್ ಮಾಡಿ ಪ್ರಕಟಣೆಗೆ ಮ್ಯಾಕ್ಮಿಲನ್ ಕಂಪನಿಗೆ ಕಳುಹಿಸಿದರು. ಮೇ ೧೦,೧೯೫೬ರ ಒಂದು ಪತ್ರದಲ್ಲಿ, ಮ್ಯಾಕ್ಮಿಲನ್ ಕಂಪನಿ ಆ ಹಸ್ತಪ್ರತಿಯನ್ನು ಪ್ರಕಟಿಸಲು ಒಪ್ಪದೆ ತಿರಸ್ಕರಿಸಿದರು. ೧೯೫೭ರಲ್ಲಿ ಬ್ರಾಟಿಗಾನ್ ದ ರಿಟರ್ನ್ ಅಫ್ ದ ರಿವರ್ಸ್ ಎಂಬ ಏಕ ಕವಿತೆಯನ್ನು ಮೊದಲ ಕವನ ಪುಸ್ತಕವಾಗಿ ಪ್ರಕಟಿಸಲಾಯಿತು. ನಂತರ ಕಾವ್ಯದ ಎರಡು ಸಂಗ್ರಹಗಳನ್ನು: ಗೆಲಿಲೀ ಹಿಚ್ಹೈಕರ್ (೧೯೫೮), ಮಾರ್ಬಲ್ ಟೀ (೧೯೫೯) ಕೂಡ ಪ್ರಕಟಣೆಮಾಡಲಾಯಿತು. ೧೯೬೧ ರ ಬೇಸಿಗೆಯಲ್ಲಿ, ಅವರ ಪತ್ನಿ ಮತ್ತು ಮಗಳೊಂದಿಗೆ, ದಕ್ಷಿಣ ಇದಾಹೊದಲ್ಲಿ ಮೊಕ್ಕಾಂ ಮಾಡುವ ಸಂದರ್ಭದಲ್ಲಿ, ಬ್ರಾಟಿಗಾನ್ ತಮ್ಮ ದ ಕಾನ್ಫೆಡರೇಟ್ ಜನರಲ್ ಅಫ್ ಬಿಗ್ ಸುರ್ ಮತ್ತು ಟ್ರೌಟ್ ಫೀಶಿಂಗ್ ಇನ್ ಅಮೆರಿಕ ಕಾದಂಬರಿಗಳನ್ನು ಪೂರ್ಣಗೊಳಿಸಿದರು. ದ ಕಾನ್ಫೆಡರೇಟ್ ಜನರಲ್ ಅಫ್ ಬಿಗ್ ಸುರ್ ಮೊದಲ ಬಾರಿ ಪುಸ್ತಕವಾಗಿ ಪ್ರಕಟಣೆಯಾದ ಕಾದಂಬರಿಯು, ಅದು ವಿಮರ್ಶಾತ್ಮಕ ಅಥವಾ ವಾಣಿಜ್ಯ ಯಶಸ್ಸನ್ನು ಕಾಣಲಿಲ್ಲ. ಆದರೆ ಟ್ರೌಟ್ ಫಿಶಿಂಗ್ ಇನ್ ಅಮೆರಿಕ ಕಾದಂಬರಿ ೧೯೬೭ರಲ್ಲಿ ಪ್ರಕಟಣೆಯಾದಾಗ, ಅದು ವಿಶ್ವಾದ್ಯಂತ ಸುಮಾರು ೪ ಮಿಲಿಯನ್ ಪ್ರತಿಗಳು ಮಾರಾಟವಾಗಿ, ಬ್ರಾಟಿಗಾನ್ ಅಂತಾರಾಷ್ಟ್ರೀಯವಾಗಿ ಖ್ಯಾತಿಯಾದರು.
ವೈಯಕ್ತಿಕ ಜೀವನ
ಜೂನ್ ೮, ೧೯೫೭ರಂದು ಬ್ರಾಟಿಗಾನ್ ರೆನೋ, ನೆವಾಡಾದಲ್ಲಿ ವರ್ಜೀನಿಯಾ ಡೀಯೋನೆ ಆಲ್ಡರ್‌ನ ಮದುವೆಯಾದರು. ೨೫ ಮಾರ್ಚ್ ೧೯೬೦ರಂದು ಸ್ಯಾನ್ ಫ್ರಾನ್ಸಿಸ್ಕೋದಲ್ಲಿ ಲ್ನಾತೆ ಎಲಿಜಬೆತ್ ಬ್ರಾಟಿಗಾನ್, ಅವರಿಬ್ಬರ ಮಗಳಾಗಿ ಹುಟ್ಟಿದಳು. ಬ್ರಾಟಿಗಾನ್‌ನ ಮಧ್ಯದ ಮತ್ತು ಖಿನ್ನತೆಯ ಕಾರಣಗಳಿಂದ ಅವರು ನಿಂದನೆ ಹೆಚ್ಚಾಗಿ ಮಾಡುತ್ತಿದ್ದರಿಂದ, ೨೪ ಡಿಸೆಂಬರ್ ೧೯೬೨ರಂದು ಆಲ್ಡರ್ ಬ್ರಾಟಿಗಾನ್‌‍ರವರ ಜೊತೆ ತಮ್ಮ ಸಂಬಂಧವನ್ನು ಕೊನೆಗೊಳಿಸಿದರು, ಆದರೆ ೨೮ ಜುಲೈ ೧೯೭೦ರಂದೆ ಆವರಿಗೆ ವಿಚ್ಛೇದನದ ಅಂತಿಮ ನಿರ್ಣಯ ಸಿಕ್ಕಿದ್ದು. ಬ್ರಾಟಿಗಾನ್ ಬೇರ್ಪಟ್ಟ ನಂತರವೂ ಸ್ಯಾನ್ ಫ್ರಾನ್ಸಿಸ್ಕೋದಲ್ಲೇ ವಾಸಿಸುತ್ತಿದ್ದರು. ಬ್ರಾಟಿಗಾನ್ ಜಪಾನೀ ಸಂಜಾತ ಅಕ್ಕಿಕ್ಕೊ ಯೋಶೀಮುರಾದೊಂದಿಗೆ ಡಿಸೆಂಬರ್ ೧, ೧೯೭೭ರಂದು ಮರುಮದುವೆಯಾದರು. ಅವರಿಬ್ಬರು ಎರಡು ವರ್ಷಗಳ ಕಾಲ, ಪೈನ್ ಕ್ರೀಕ್, ಪಾರ್ಕ್ ಕೌಂಟಿ, ಮೊಂಟಾನಾದಲ್ಲಿ ನೆಲೆಸಿದರು. ಬ್ರಾಟಿಗಾನ್ ಮತ್ತು ಯೋಶೀಮುರಾ ೧೯೮೦ರಲ್ಲಿ ವಿಚ್ಛೇದನ ಪಡೆದರು. ೧೯೮೧ ರಿಂದ ೧೯೮೨ರವರೆಗೂ ಬ್ರಾಟಿಗನ್ ಸ್ಯಾನ್ ಫ್ರಾನ್ಸಿಸ್ಕೋದ, ಮಾರ್ಸಿಯಾ ಕ್ಲೇದೊಂದಿಗೆ ಸಂಬಂಧವನ್ನು ಇಟ್ಟುಕೊಂಡಿದರು. ಬ್ರಾಟಿಗಾನ್ ತಮ್ಮ ಯೌವನವನ್ನು ಆಲ್ಕೊಹಾಲ್ಯುಕ್ತವಾಗಿ ಹಾಗೂ ಹತಾಶೆಯಲ್ಲೇ ಕಳೆದರು. ಅವರ ಮಗಳ ಪ್ರಕಾರ, ಅವರು ಅನೇಕವೇಳೆ ತಮ್ಮ ಸಾವಿನ ಮುಂಚೆ, ದಶಕಕ್ಕೂ ಹೆಚ್ಚು ಕಾಲ ಆತ್ಮಹತ್ಯೆಗೆ ಪ್ರಯತ್ನಿಸಿದರು ಎಂದು ಹೇಳಿದ್ದರಂತೆ. ೧೯೮೪ರಂದು ಬ್ರಾಟಿಗಾನ್ ತಾನು ಸಂಪಾದಿಸಿದ್ದ ಹಣದಿಂದ ಒಂದು ದೊಡ್ಡ, ಹಳೆಯ ಬಂಗ್ಲೋದಲ್ಲಿ ಒಂಟಿ ಜೀವನ ನಡೆಸುತ್ತಿದ್ದರು. ಅವರು ತಲೆಗೆ ಸ್ವಯಂಕೃತ ೪೪ ಮ್ಯಾಗ್ನಮ್ ಬಂದೂಕಿನ ಗುಂಡು ತಗುಲಿದ ಗಾಯದಿಂದ ನಿಧನಗೊಂಡರು. ಅಕ್ಟೋಬರ್ ೨೫, ೧೯೮೪ರಂದು, ಅವರ ಕೊಳೆತ ದೇಹವನ್ನು, ಸ್ನೇಹಿತ ಮತ್ತು ಖಾಸಗಿ ತನಿಖೆದಾರ ರಾಬರ್ಟ್ ಯ್ನಚ್ ಪತ್ತೆಹಚ್ಚಿದರು. ಅವರ ಮನೆಯ ಮಹಡಿಯ ಕೋಣೆಯಿಂದ ಪೆಸಿಫಿಕ್ ಸಾಗರವನ್ನು ಕಾಣಬಲ್ಲ ದೊಡ್ಡ ಕಿಟಕಿಯ ಬಳಿ ಅವರ ದೇಹವನ್ನು ಪತ್ತೆಹಚ್ಚಿದರು. ದೇಹದ ಕೊಳೆಯುವಿಕೆಯಿಂದಾಗಿ, ೧೯೮೪ ಸೆಪ್ಟೆಂಬರ್ ೧೬ರಂದು ಬ್ರಾಟಿಗಾನ್ ಒಂದು ತಿಂಗಳ ಮುಂಚೆಯೇ ಸತ್ತಿದ್ದರು ಎಂದು ಊಹಿಸಲಾಗಿದೆ. ಅವರ ಸಾವಿನ ನಂತರ ಎರಡು ವರ್ಷಗಳಾದ ಮೇಲೆ ಎಲಿಜಬೆತ್ ಎಂಬ ಮೊಮ್ಮಗು ಹುಟ್ಟಿದಳು.
ಪರಂಪರೆ
ಹಲವಾರು ಲೇಖಕರು ಬ್ರಾಟಿಗಾನ್‌ನರವರಿಂದ ಪ್ರಭಾವಿತರಾಗಿದ್ದಾಗಿ ಹೇಳಿದ್ದಾರೆ. ಬ್ರಾಟಿಗಾನ್ ತಮ್ಮ ಕಾದಂಬರಿ ದಾ ಅಬರ್ಷನ್ರಲ್ಲಿ ಯೋಚಿಸಿರುವಂತೆ ಅಪ್ರಕಟಿತ ಕೃತಿಗಳ ಗ್ರಂಥಾಲಯವನ್ನು ಬರ್ಲಿಂಗ್ಟನ್, ವೆರ್ಮಾಂಟ್‌ನಲ್ಲಿ ಇದ್ದ ಬ್ರಾಟಿಗಾನ್ ಗ್ರಂಥಾಲಯದಲ್ಲಿ ಇಟ್ಟಿದ್ದರು. ಆದರೆ ೧೯೯೫ರಂದು ಫ್ಲೆಚರ್ ಉಚಿತ ಗ್ರಂಥಾಲಯಕ್ಕೆ ಕಳುಹಿಸಿ, ಅದು ಅಲ್ಲೇ ೨೦೦೫ ತನಕ ಇತ್ತು. ೨೦೧೦ರಲ್ಲಿ ಲ್ನಾತೆ ಬ್ರಾಟಿಗಾನ್ ಮತ್ತು ವ್ಯಾಂಕೋವರ್, ವಾಷಿಂಗ್ಟನ್, ಕ್ಲಾರ್ಕ್ ಕೌಂಟಿ ಹಿಸ್ಟಾರಿಕಲ್ ಮ್ಯೂಸಿಯಂ ನಡುವೆ ಒಪ್ಪಂದವಾಗಿದ್ದ ಕಾರಣ ಬ್ರಾಟಿಗಾನ್ ಗ್ರಂಥಾಲಯವನ್ನು ಮ್ಯೂಸಿಯಂಗೆ ಸೇರಿಸಲಾಯಿತ್ತು. ಖಂಖ್ವಟ್ ಮರಿನಗ್ಯು ಎಂಬ ಒಂದು ಸಾಹಿತ್ಯಿಕ ಪತ್ರಿಕೆಯನ್ನು ರಾಕ್ಫೋರ್ಡ್, ಇಲಿನಾಯ್ಸ್‌ನಲ್ಲಿ ಬ್ರಾಟಿಗಾನ್‌ರ ನೆನಪಿನಲ್ಲಿ ಪ್ರಕಟಿಸಲಾಯಿತ್ತು. ಮಾರ್ಚ ೧೯೯೪ರಲ್ಲಿ ಕಾರ್ಪಿಂಟೇರಿಯಾ, ಕ್ಯಾಲಿಫೋರ್ನಿಯಾದ ಪೀಟರ್ ಈಸ್ಟ್ಮನ್ ಜೂನಿಯರ್ ಎಂಬ ಹದಿಹರೆಯದ ಹುಡುಗ ತನ್ನ ಹೆಸರನ್ನು ಟ್ರೌಟ್ ಫಿಶಿಂಗ್ ಇನ್ ಅಮೆರಿಕ ಎಂದು ಬದಲಾಹಿಸಿಕೊಂಡ.
ಉಲ್ಲೇಖಗಳು
<References />
ವರ್ಗ:ಕಾದಂಬರಿಕಾರರು ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬ ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಅಮೃತೂರು
ಅಮೃತೂರು ತುಮಕೂರುಜಿಲ್ಲೆಯ ಕುಣಿಗಲ್ ತಾಲೂಕಿನಲ್ಲಿ ಒಂದು ಗ್ರಾಮವಾಗಿದೆ.
ಭೌಗೋಳಿಕ ಸ್ಥಳ ಮತ್ತು ಜನಸಂಖ್ಯೆ
ಅಮೃತೂರು ತುಮಕೂರು ಜಿಲ್ಲೆಯ ಕುಣಿಗಲ್ ತಾಲೂಕಿನಲ್ಲಿ ೭೦೮.೬೧ ಹೆಕ್ಟೇರ ಕ್ಷೇತ್ರದ ಒಂದು ಗ್ರಾಮವಾಗಿದೆ. ೨೦೧೧ರ ಜನಗಣತಿ ಪ್ರಕಾರ ಈ ಗ್ರಾಮದಲ್ಲಿ ೧೦೫೯ ಕುಟುಂಬಗಳು ಮತ್ತು ಒಟ್ಟು ಜನಸಂಖ್ಯೆ ೪೨೭೩ ಇವೆ. ಇದರ ಅತ್ಯಂತ ಹತ್ತಿರದ ಪಟ್ಟಣ ಕುಣಿಗಲ್ 24 ಕಿಲೋಮೀಟರ ಅಂತರದಲ್ಲಿದೆ. ಇಲ್ಲಿ ೨೧೩೭ ಪುರುಷರು ಮತ್ತು ೨೧೩೬ ಮಹಿಳೆಯರು ಇದ್ದಾರೆ. ಇಲ್ಲಿ ಪರಿಶಿಷ್ಟ ಜಾತಿ ಜನಸಂಖ್ಯೆ ೧೦೯೩ ಇದ್ದು ಪರಿಶಿಷ್ಟ ಪಂಗಡ ಜನಸಂಖ್ಯೆ ೩೧ ಇವೆ. ಈ ಗ್ರಾಮದ ಜನಗಣತಿ ಸ್ಥಳ ನಿರ್ದೇಶನ ಸಂಖ್ಯೆ ೬೧೨೬೬೦ ಆಗಿದೆ.
ವೈದ್ಯಕೀಯ ಸೌಲಭ್ಯಗಳು (ಸರಕಾರಿ)
೧ ಸಮುದಾಯ ಆರೋಗ್ಯ ಕೇಂದ್ರ ಗ್ರಾಮದಲ್ಲಿದೆ. ೧ ಪ್ರಾಥಮಿಕ ಆರೋಗ್ಯ ಕೇಂದ್ರ ಗ್ರಾಮದಲ್ಲಿದೆ. ೨ ಪ್ರಾಥಮಿಕ ಆರೋಗ್ಯ ಉಪ ಕೇಂದ್ರಗಳು ಗ್ರಾಮದಲ್ಲಿವೆ. ೧ ಪ್ರಸೂತಿ ಮತ್ತು ಬಾಲಕಲ್ಯಾಣ ಕೇಂದ್ರ ಗ್ರಾಮದಲ್ಲಿದೆ. ೧ ಕ್ಷಯರೋಗ ಚಿಕಿತ್ಸಾ ಕೇಂದ್ರ ಗ್ರಾಮದಲ್ಲಿದೆ. ೧ ಪಶು ವೈದ್ಯಕೀಯ ಆಸ್ಪತ್ರೆ ಗ್ರಾಮದಲ್ಲಿದೆ. ೨ ಕುಟುಂಬ ಕಲ್ಯಾಣ ಕೇಂದ್ರಗಳು ಗ್ರಾಮದಲ್ಲಿವೆ.
ವೈದ್ಯಕೀಯ ಸೌಲಭ್ಯಗಳು (ಸರಕಾರೇತರ)
೧ ಹೊರರೋಗಿ ವೈದ್ಯಕೀಯ ಸೌಲಭ್ಯ ಗ್ರಾಮದಲ್ಲಿದೆ.
ಕುಡಿಯುವ ನೀರು
ಶುದ್ಧೀಕರಣ ಗೊಳಿಸದ ನಲ್ಲಿ ನೀರು ಗ್ರಾಮದಲ್ಲಿ ಲಭ್ಯವಿದೆ. ಮುಚ್ಚಳಹಾಕಲ್ಪಟ್ಟ ಬಾವಿಗಳಿಂದ ನೀರು ಗ್ರಾಮದಲ್ಲಿ ಲಭ್ಯವಿದೆ. ಕೈ ಪಂಪುಗಳಿಂದ ನೀರು ಗ್ರಾಮದಲ್ಲಿ ಲಭ್ಯವಿದೆ. ಕೊಳವೆ ಬಾವಿಗಳಿಂದ / ಬೋರ್ ಬಾವಿಗಳಿಂದ ನೀರು ಗ್ರಾಮದಲ್ಲಿ ಲಭ್ಯವಿದೆ.
ನೈರ್ಮಲ್ಯ
ಮುಚ್ಚಲ್ಪಟ್ಟ ಚರಂಡಿ ಗ್ರಾಮದಲ್ಲಿ ಲಭ್ಯವಿಲ್ಲ ತೆರೆದ ಚರಂಡಿ ಗ್ರಾಮದಲ್ಲಿ ಲಭ್ಯವಿಲ್ಲ ಚರಂಡಿ ನೀರನ್ನು ನೇರವಾಗಿ ಒಳಚರಂಡಿ ಸ್ಥಾವರದಲ್ಲಿ ಬಿಡುವದು ಸಂಪೂರ್ಣ ಸ್ವಚ್ಚತಾ ಆಂದೋಲನದಡಿ ಒಳಪಟ್ಟ ಕ್ಷೇತ್ರ (ಕ್ಷೇತ್ರ ಸಂಪೂರ್ಣ ಸ್ವಚ್ಚತಾ ಆಂದೋಲನದಡಿ ಒಳಪಟ್ಟದೆ) ಸ್ನಾನಗೃಹಸಹಿತ ಸಮುದಾಯ ಶೌಚಾಲಯ ಗ್ರಾಮದಲ್ಲಿ ಲಭ್ಯವಿಲ್ಲ ಸ್ನಾನಗೃಹರಹಿತ ಸಮುದಾಯ ಶೌಚಾಲಯ ಗ್ರಾಮದಲ್ಲಿ ಲಭ್ಯವಿದೆ
ಮಾರುಕಟ್ಟೆ ಮತ್ತು ಬ್ಯಾಂಕ ವ್ಯವಸ್ಥೆ
ಎ ಟಿ ಎಂ ಗ್ರಾಮದಲ್ಲಿ ಲಭ್ಯವಿದೆ. ವಾಣಿಜ್ಯ ಬ್ಯಾಂಕ ಗ್ರಾಮದಲ್ಲಿ ಲಭ್ಯವಿದೆ. ಕೃಷಿ ಕ್ರೆಡಿಟ್ ಸೊಸೈಟಿ ಗ್ರಾಮದಲ್ಲಿ ಲಭ್ಯವಿದೆ. ಸ್ವಸಹಾಯ ಗುಂಪು ಗ್ರಾಮದಲ್ಲಿ ಲಭ್ಯವಿದೆ. ರೇಷನ ಅಂಗಡಿ ಗ್ರಾಮದಲ್ಲಿ ಲಭ್ಯವಿದೆ. ವಾರದ ಹಾಟ್ ಗ್ರಾಮದಲ್ಲಿ ಲಭ್ಯವಿದೆ.
ವಿದ್ಯುತ್
೧೦ ತಾಸುಗಳ ವಿದ್ಯುತ್ ಪೂರೈಕೆ ಬೇಸಿಗೆಗಾಲದಲ್ಲಿ (ಎಪ್ರಿಲ್-ಸೆಪ್ಟೆಂಬರ) ಪ್ರತಿದಿನ ಎಲ್ಲ ಬಳಕೆದಾರರಿಗೆ ಗ್ರಾಮದಲ್ಲಿ ಲಭ್ಯವಿದೆ ೯ ತಾಸುಗಳ ವಿದ್ಯುತ್ ಪೂರೈಕೆ ಚಳಿಗಾಲದಲ್ಲಿ (ಅಕ್ಟೋಬರ-ಮಾರ್ಚ) ಪ್ರತಿದಿನ ಎಲ್ಲ ಬಳಕೆದಾರರಿಗೆ ಗ್ರಾಮದಲ್ಲಿ ಲಭ್ಯವಿದೆ
ಭೂ ಬಳಕೆ
ಅಮೃತೂರು ಗ್ರಾಮವು ಕೆಳಗಿನ ಭೂಬಳಕೆ ತೋರಿಸುತ್ತದೆ
ನೀರಾವರಿ] ಸೌಲಭ್ಯಗಳು
ನೀರಾವರಿ ಮೂಲಗಳು ಈ ಕೆಳಗಿನಂತಿವೆ (ಕ್ಷೇತ್ರ ಹೆಕ್ಟೇರಗಳಲ್ಲಿ)
ಸುರಪುರದ ವೆಂಕಟಪ್ಪನಾಯಕ
ಸುರಪುರದ ವೆಂಕಟಪ್ಪನಾಯಕ ಸುರಪುರ ಸಂಸ್ಥಾನದ ದೊರೆ (1842-58). ಸುರಪುರದ ನಾಯಕ ರಾಜವಂಶದ ಈತನು ಪ್ರಮುಖ ಮತ್ತು ಕೊನೆಯ ಆಡಳಿತಗಾರ. ಅವನು ಬ್ರಿಟಿಷ್ ಈಸ್ಟ್ ಇಂಡಿಯಾ ಕಂಪನಿಯ ಸಾರ್ವಭೌಮತ್ವವನ್ನು ಸ್ವೀಕರಿಸಲು ನಿರಾಕರಿಸಿದರ ಮತ್ತು ಅವರ ವಿರುದ್ಧ ಯುದ್ಧ ಮಾಡಿದರ. ಸುರಪುರ (ಅಥವಾ ಶೋರಾಪುರ) ಪ್ರಸ್ತುತ ಕರ್ನಾಟಕ ರಾಜ್ಯದ ಯಾದಗಿರಿ ಜಿಲ್ಲೆಯಲ್ಲಿದೆ.
ಹೋರಾಟದ ಬದುಕು
thumb|A portrait of Raja Nalvadi Vekatappa Nayaka of Shorapur in "Shorapur Traditional Painting Style" – 1857 A.D ಕೃಷ್ಣಪ್ಪನಾಯಕ ಮತ್ತು ಈಶ್ವರಮ್ಮ ಇವನ ತಂದೆತಾಯಿಗಳು. ಬಾಲ್ಯದಲ್ಲೆ ತಂದೆಯನ್ನು ಕಳೆದುಕೊಂಡು ತಾಯಿಯ ಪೋಷಣೆಯಲ್ಲಿ ಬೆಳೆದ. ಈತ ಅಪ್ರಾಪ್ತವಯಸ್ಕನಾಗಿದ್ದುದರಿಂದ ಇವನ ಹೆಸರಿನಲ್ಲಿ ಇವನ ತಾಯಿ ಸುರಪುರ ಸಂಸ್ಥಾನವನ್ನು ಆಳುತ್ತಿದ್ದಳು. ಈ ಸಂದರ್ಭದಲ್ಲಿ ಕೃಷ್ಣಪ್ಪನಾಯಕನ ತಮ್ಮ ಪಿಡ್ಡನಾಯಕನನ್ನು ವೆಂಕಟಪ್ಪನಾಯಕನ ಪಾಲಕನನ್ನಾಗಿ ನೇಮಿಸಬೇಕೆಂಬ ಪ್ರಯತ್ನಗಳು ನಡೆದವು. ರಾಣಿಯ ವಿರೋಧವನ್ನೂ ಕಡೆಗಣಿಸಿ ಬ್ರಿಟಿಷ್ ಸರ್ಕಾರವೂ ಪಿಡ್ಡನಾಯಕನನ್ನೆ ಪಾಲಕನನ್ನಾಗಿ ನೇಮಿಸಬೇಕೆಂಬ ನಿರ್ಧಾರ ತಳೆಯಿತು. ಈ ಕಾಲದಲ್ಲಿ ಮೆಡೋಸ್ ಟೇಲರ್ ಎಂಬಾತ ಇಲ್ಲಿಗೆ ಬ್ರಿಟಿಷ್ ಪ್ರತಿನಿಧಿಯಾಗಿ ಬಂದ. ಅಧಿಕಾರಕ್ಕಾಗಿ ನಡೆಯುತ್ತಿದ್ದ ಒಳಜಗಳಗಳನ್ನು ನಿವಾರಿಸಲು ಯತ್ನಿಸುತ್ತ ಸಂಸ್ಥಾನದ ಸುಧಾರಣೆಗೆ ದುಡಿದು ಸ್ಥಳೀಯ ಜನರ ವಿಶ್ವಾಸ ಗಳಿಸಿದ. ಈತ ವೆಂಕಟಪ್ಪನಾಯಕನ ಶಿಕ್ಷಣದ ಸಲುವಾಗಿ ಮುರ್ರೆ ಎಂಬ ವಿದ್ವಾಂಸನನ್ನು ನೇಮಿಸಿ ಇಂಗ್ಲಿಷ್ ಕಲಿಸುವ ವ್ಯವಸ್ಥೆ ಮಾಡಿದ. ಹಾಗೆಯೇ ತೆಲುಗು, ಮರಾಠಿ ಹಾಗೂ ಪಾರ್ಸಿ ಭಾಷೆಗಳನ್ನೂ ಕಲಿಸುವ ವ್ಯವಸ್ಥೆ ಮಾಡಿದ. ಇದೇ ಸಂದರ್ಭದಲ್ಲಿ ರಾಜಕುಮಾರನನ್ನು ಕೊಲೆಗೈಯುವ ಶತ್ರುಗಳ ಯತ್ನ ಟೇಲರನ ಮುಂಜಾಗರೂಕತೆಯಿಂದಾಗಿ ಸಫಲವಾಗಲಿಲ್ಲ.
1853ರ ಜೂನ್ ತಿಂಗಳಲ್ಲಿ ವೆಂಕಟಪ್ಪನಾಯಕ ಟೇಲರನಿಂದ ರಾಜ್ಯಾಡಳಿತವನ್ನು ವಹಿಸಿಕೊಂಡ. ಟೇಲರ್ ಸಂಸ್ಥಾನದಲ್ಲಿ ರಾಜಕೀಯ ಪ್ರತಿನಿಧಿಯಾಗಿರಬೇಕೆಂಬ ಸಲಹೆ ನಾಯಕನಿಗೆ ಪ್ರಿಯವಾದುದಾಗಿದ್ದರೂ ಭಾರಿ ಮೊತ್ತದ ವೇತನ ನೀಡಲು ಅಶಕ್ಯವಿದ್ದುದರಿಂದ ಅದನ್ನೊಪ್ಪಿ ಕೊಳ್ಳಲಿಲ್ಲ. ನಾಯಕ ಅಧಿಕಾರವಹಿಸಿಕೊಂಡಾಗ ರಾಜ್ಯದ ಆರ್ಥಿಕ ಸ್ಥಿತಿ ಹದಗೆಟ್ಟಿತ್ತು. ಸಂಬಳ, ಸಾರಿಗೆ ಸರಿಯಾಗಿ ಪಾವತಿಯಾಗದೆ ಸೈನ್ಯದಲ್ಲಿ ಗೊಂದಲವೆದ್ದಿತು. ಜೊತೆಗೆ ನಿಜಾಮನಿಗೆ ಸಲ್ಲಬೇಕಾಗಿದ್ದ ಬಂಡಣಿಯನ್ನೂ ಸಲ್ಲಿಸಿರಲಿಲ್ಲ. ಈ ಮಧ್ಯೆ ಪಿಡ್ಡನಾಯಕನ ಮಕ್ಕಳ ಜಹಗೀರಿಯನ್ನು ವೆಂಕಟಪ್ಪನಾಯಕ ಕಿತ್ತುಕೊಂಡದ್ದರಿಂದ ಅವರೂ ಬ್ರಿಟಿಷರಿಗೆ ದೂರಿತ್ತರು. ಈ ಸಲುವಾಗಿ ನಾಯಕನಿಗೂ ಅವನ ತಾಯಿಗೂ ಮನಸ್ತಾಪ ಉಂಟಾಗಿತ್ತು. ರಾಜ್ಯದಲ್ಲೂ ಎರಡು ಗುಂಪುಗಳಾಗಿದ್ದವು.
1857 ಡಿಸೆಂಬರ್‍ನಲ್ಲಿ ಬ್ರಿಟಿಷರು ಕ್ಯಾಪ್ಟನ್ ಕ್ಯಾಂಬೆಲ್ ಎಂಬಾತ ನನ್ನು ಪರಿಶೀಲನೆಗಾಗಿ ಸುರಪುರಕ್ಕೆ ಕಳಿಸಿದರು. ಅವನ ಆದೇಶದಂತೆ ಫೆಬ್ರವರಿ ತಿಂಗಳಲ್ಲಿ ಲಿಂಗಸುಗೂರಿನಿಂದ ಸೈನ್ಯದ ತುಕಡಿಯೊಂದು ಕ್ಯಾಪ್ಟನ್ ವಿಂಡ್ಹ್ಯಾಮಿನ ನೇತೃತ್ವದಲ್ಲಿ ಸುರಪುರಕ್ಕೆ ಬಂದು ಊರ ಹೊರಗಿನ ಬಯಲಲ್ಲಿ ಬೀಡುಬಿಟ್ಟಿತು. ಕಲಾದಗಿಯಿಂದ ಮಾಲ್ಕಮ್ ಸಾಹೇಬನ ಸೈನ್ಯವೂ ಬಂದು ಸೇರಿತು. ಸೈನ್ಯ ಊರ ಮೇಲೆ ದಾಳಿಮಾಡಿತು. ನಾಯಕ ತಲೆತಪ್ಪಿಸಿಕೊಂಡು ಹೈದರಾಬಾದಿನ ಹಾದಿ ಹಿಡಿದ. ರಾಣಿಯರು ತಲೆಮರೆಸಿಕೊಂಡು ಸುರಪುರದಲ್ಲಿ ಶಾಂತಿ ನೆಲಸಿದ ಮೇಲೆ ಅಲ್ಲಿಗೆ ಬಂದು ಸೇರಿದರು. ಹೈದರಾಬಾದಿನ ವನಪರ್ತಿ ರಾಜ ಇವನನ್ನು ಬ್ರಿಟಿಷರಿಗೊಪ್ಪಿ ಸಿದ. ಈತನನ್ನು ಅವರು ಸಿಕಂದರಾಬಾದಿನಲ್ಲಿ ಸೆರೆಯಿಟ್ಟರು. ಆಗ ಟೇಲರ್ ಬಂದು ನಾಯಕನನ್ನು ಭೇಟಿಯಾಗಿ ಸಂಧಾನಕ್ಕಾಗಿ ಪ್ರಯತ್ನಿಸಿದ. ನಾಯಕನಿಗೆ ವಿಧಿಸಿದ್ದ ಮರಣದಂಡನೆ ಜೀವಾವಧಿಶಿಕ್ಷೆಗೆ ಇಳಿಯಿತು. ಕೊನೆಗೆ ಅದೂ ಕಡಿಮೆಯಾಗಿ ನಾಲ್ಕುವರ್ಷಗಳ ಸೆರೆವಾಸದ ಅನಂತರ ರಾಜ್ಯವನ್ನು ವೆಂಕಟಪ್ಪನಾಯಕನಿಗೊಪ್ಪಿಸಬೇಕೆಂಬ ತೀರ್ಮಾನವಾಯಿತು. ಮದರಾಸು ಬಳಿಯ ಚೆಂಗಲ್‍ಪೇಟೆಯಲ್ಲಿ ಈತ ತನ್ನ ರಾಣಿಯರೊಂದಿಗೆ ಇರುವ ವ್ಯವಸ್ಥೆ ಮಾಡಲಾಯಿತು. ರಾಣಿಯರು ಕರ್ನೂಲಿನಲ್ಲಿ ಈತನನ್ನು ಸೇರಿಕೊಳ್ಳುವ ವ್ಯವಸ್ಥೆ ನಡೆಯಿತು. ಆದರೆ ಅಷ್ಟರಲ್ಲೇ ನಾಯಕ ಗುಂಡೇಟಿನಿಂದ ಮರಣ ಹೊಂದಿದ. ಈ ಮರಣ ಆಕಸ್ಮಿಕವೇ ಕೊಲೆಯೇ ಆತ್ಮಹತ್ಯೆಯೇ ಎಂಬ ಸಂಗತಿ ನಿಗೂಢವಾಗಿ ಉಳಿದಿದೆ. ಮರಣಹೊಂದಿದಾಗ ನಾಯಕನಿಗಿನ್ನೂ ಶಿಕ್ಷಾವಧಿಯ ಒಂದು ವರ್ಷವೂ ತುಂಬಿರಲಿಲ್ಲ. ಅಷ್ಟರೊಳಗೆ ಆತ ಮರಣಹೊಂದುತ್ತಾನೆಂಬ ಭವಿಷ್ಯವನ್ನು ಬರೆದಿಟ್ಟುದನ್ನು ಟೇಲರ್ ತನ್ನ ಆತ್ಮಕಥೆಯಲ್ಲಿ ಉಲ್ಲೇಖಿಸಿದ್ದಾನೆ. ಅನಂತರ ಸುರಪುರ ಸಂಸ್ಥಾನ ಎರಡು ವರ್ಷಗಳ ಕಾಲ ಬ್ರಿಟಿಷರ ಅಧೀನದಲ್ಲಿದ್ದು, ಬಂಡಾಯಕಾಲದಲ್ಲಿ ತಮಗೆ ಮಾಡಿದ ಸಹಾಯಕ್ಕಾಗಿ ಅದನ್ನು ನಿಜಾಮನಿಗೆ ಒಪ್ಪಿಸಲಾಯಿತು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಕರ್ನಾಟಕ ಇತಿಹಾಸ
ವಳ್ಳತ್ತೋಳ್ ನಾರಯಣ ಮೆನೆನ್
ಕವನ
ಅವರು ಹನ್ನೆರಡು ವರ್ಷದವರಾಗಿದ್ದಾಗ ಕವಿತೆಗಳನ್ನು ಬರೆಯಲು ಪ್ರಾರಂಭಿಸಿದರು. ಕಿರಥ ಸಟಕಮ್ ಮತ್ತು ವ್ಯಸವಟರಮ್ ಅವರ ಮೊದಲ ಪ್ರಕಟಿತವಾದ ಕೃತಿಗಳು. ಅವರ ಕವನಗಳು ಭಾಷಾಪೊಷಿನಿ ಕೇರಳ ಸನ್ಛರಿ ಮತ್ತು ವಿಜ್ಞಾನ ಚಿಂತಾಮಣಿ ನಿಯತಕಾಲಿಕಗಳಲ್ಲಿ ಕಾಣಿಸಿಕೊಳ್ಳಲು ಪ್ರಾರಂಭಿಸಿದವು. ೧೮೯೪ರಲ್ಲಿ ಭಾಷಾಪೊಷಿನಿ ನಿಯತಕಾಲಿಕದ ಕವನ ಪ್ರಶಸ್ತಿ ಪಡೆದುಕೊಂಡರು. ಅವರ ಮೊದಲ ಪ್ರಮುಖ ಸಾಹಿತ್ಯ ಸಾಹಸಗಳನ್ನು ವಾಲ್ಮೀಕಿ ರಾಮಾಯಣ ಎಂಬ ಒಂದು ಚಿತ್ರಣ ಮಲಯಾಳಂನಲ್ಲಿ ೧೯೦೫ರಲ್ಲಿ ಪ್ರಾರಂಭವಾಯಿತು ಮತ್ತು ಪೂರ್ಣಗೊಳ್ಳಲು ಎರಡು ವರ್ಷ ತೆಗೆದುಕೊಂಡಿತು. ಅವರು ತಮ್ಮ ಸಮಕಾಲೀನರಿಂದ ಭಿನ್ನರಾಗಿದ್ದವರು, ವಳ್ಳತ್ತೋಳ್ ಅವರು ಇಂಗ್ಲೀಷ್ ಭಾಷೆಯ ಕಡೆಗೆ ಯಾವುದೇ ಒಲವು ತೋರಿಸಲಿಲ್ಲ. ಅವರು ೧೯೧೩ ರಲ್ಲಿ ಮಹಾಕಾವ್ಯ ಚಿತ್ರಯೋಗಮ್‌ನ ಪ್ರಕಟಣೆಯ ನಂತರ ಮಹಾಕವಿ ಎಂಬ ಬಿರುದನ್ನು ಪಡೆದರು. ಚಿತ್ರಯೋಗಮ್ ಮಹಾಕಾವ್ಯ ಎಲ್ಲಾ ಸಾಂಪ್ರದಾಯಿಕ ತತ್ವಗಳನ್ನು ಮತ್ತು ೧೮ ಸರ್ಗಸ್‌ಗಳಾಗಿ ವಿಭಜಿಸಲಾಗಿದೆ. ಕಥಾಸರಿತ್ಸಾಗರದಿಂದ ತೆಗೆದುಕೊಳ್ಳಲಾಗಿರುವ ಛನ್ದ್ರಸೆನ ಮತ್ತು ತರವಲಿ ಕಥೆಗಳನ್ನು ಕಥಾಸರಿತ್ಸಾಗರದಿಂದ ತೆಗೆದುಕೊಳ್ಳಲಾಗಿದೆ. ವಳ್ಳತ್ತೋಳ್‌ರವರ ಗಣಪತಿಯಲ್ಲಿ(೧೯೧೩) ಶಿವನ ವಿರುದ್ಧ ಪಾರ್ವತಿಯ ಪ್ರತಿಭಟನೆ ಮತ್ತು ಉಷಾ ಬನ್ಧನಸ್ಥನಯ ಅನಿರುಧನ್(೧೯೧೪) ತನ್ನ ಪ್ರೀತಿಯ ಸಲುವಾಗಿ ತನ್ನ ತಂದೆ ಧಿಕ್ಕರಿಸುವುದನ್ನು ಚಿತ್ರಿಸಲಾಗಿದೆ. ೧೯೧೭ರಲ್ಲಿ ಅವರ ಹನ್ನೊಂದು ಸಂಪುಟಗಳ ಸಾಹಿತ್ಯ ಮಂಜರಿ (ಸಾಹಿತ್ಯ ಒಂದು ಬೊಕೆ) ಮೊದಲ ಪ್ರಕಟವಾಯಿತು. ೧೯೧೭ ರಿಂದ ೧೯೭೦ ರವರೆಗೂ ಪ್ರಕಟವಾದ ಈ ಸಂಪುಟಗಳಲ್ಲಿ, ಅವರ ಸಂಗ್ರಹಿತ ಸಣ್ಣ ರೋಮ್ಯಾಂಟಿಕ್ ಕವನಗಳು ವಿವಿಧ ವಿಷಯಗಳನ್ನು ಹೊಂದಿರುತ್ತವೆ. ಹಿಂದೆ ಪಿ. ವಿ. ಕೃಷ್ಣವರಿಅರ್‌ನ ಕವನಕೈಮುಧಿ ಮ್ಯಾಗಜಿನ್ನಲ್ಲಿ ಈ ಅನೇಕ ಕವಿತೆಗಳು ಪ್ರಕಟವಾಗಿದೆ. ಮಗ್ದಲನ ಮಾರಿಯಮ್ ಎಂಬ ಮೇರಿ ಮಗ್ಡಾಲೇನ್‌ರವರ ಬಗೆಗಿನ ಮಲಯಾಳಂನ ಕಂಡ ಕಾವ್ಯ ಕ್ರಿಶ್ಚಿಯನ್ ಸಂಕೇತಗಳಿಗೆ ಒಂದು ಹೊಸ ಸಂಪ್ರದಾಯಕ್ಕೆ ದಾರಿಮಾಡಿಕೊಟ್ಟಿತು. ಅವರು ಇಪ್ಪತ್ತರಿಂದ ಅನುಭವಿಸಿದ ಕಿವುಡುತನದ ಬಗ್ಗೆ ಬಧಿರವಿಲಪಮ್‌ನಲ್ಲಿ ಕಾಣಿಸಿಕೊಂಡಿದೆ. ವಳ್ಳತ್ತೋಳ್‌ರವರ ಇತರೆ ಸಣ್ಣ ಕವನಗಳು ಸಿಶ್ಯನುಮ್ ಮಕನುಮ್, ವಿರಸಿನ್ಕಲ, ಅಛನುಮ್ ಮಕಲುಮ್ ಮತ್ತು ದಿವಸ್ವಪ್ನಮ್. ಪ್ರಕೃತಿ ಮತ್ತು ಸಾಮಾನ್ಯ ಜನರ ಜೀವನದ ವಿಷಯಗಳ ಜೊತೆಗೆ, ತಮ್ಮ ಅನೇಕ ಪದ್ಯಗಳಲ್ಲಿ ಬಡವರು ಅನುಭವಿಸುತ್ತಿರುವ ಹೀನಾಯಕರ ಜಾತಿ ವ್ಯವಸ್ಥೆಯ ಮತ್ತು ಅನ್ಯಾಯಗಳನ್ನು ವಳ್ಳತ್ತೋಳ್ ವಿರೋಧಿಸಿದ್ದಾರೆ. ಅವರು ಭಾಷೆಯ ಮಹಾನ್ ರಾಷ್ಟ್ರೀಯ ಕವಿ ಎಂದು ಪರಿಗಣಿಸಲಾಗಿದೆ. ಅವರು ಕುಮಾರನ್ ಅಸನ ಮತ್ತು ಉಲ್ಲೂರ್ ಎಸ್ ಪರಮೇಶ್ವರ ಅಯ್ಯರ್ ಜೊತೆಗೆ, ಆಧುನಿಕ ಮಲಯಾಳಂನ ತ್ರಿಪ್ರಭುತ್ವವಾಗಿ ಕವಿಗಳಲ್ಲೊಬ್ಬರು. ವಳ್ಳತ್ತೋಳ್ "ಮಲಯಾಳಂ" ಕವಿತ್ವದ ಕ್ರಾಂತಿಕಾರಿ ಬದಲಾವಣೆ ತರುವಲ್ಲಿ ಜವಾಬ್ದಾರಿಯನ್ನು ಹೊಂದಿದ್ದರು. ಅವರು ೧೯೫೪ ರಲ್ಲಿ ಪದ್ಮಭೂಷಣ ಪ್ರಶಸ್ತಿಯನ್ನು ಭಾರತದ ಮೂರನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿಯಾದ ನೀಡಲಾಯಿತು
ಕೆಲಸ
•ಅಭಿವದ್ಯಮ್ •ಅಛನುಮ್ ಮಕಲುಮ್ •ಅಲ್ಲಾ •ಬಧಿರವಿಲಪಮ್ •ನ್ಧ ಸ್ಥನಯ ಅನೈರುಧನ್ ಆಗಿತ್ತು •ಬಾಪೂಜಿ •ಭವಲ್ ಸ್ಥೊ ತ್ರಮಲ •ಛಿತ್ರಯೊಗಮ್ •ದನ್ದಕರನ್ಯಮ್ •ದಿವಸ್ವಪ್ನಮ್ •ಬೀಯಿಂಗ್ ರಂದು ಅವರ ಗುರುನಥನ್ •ಇದು ಅಯುಡೆ ಕರಛಿಲ್ ಆಗಿದೆ •ಕಾವ್ಯ ಮನ್ಜುಶ •ಕೊಚು ಸೀತಾ •ಗ್ದಲನ ಮೇರಿ •ಅಗಿಲ •ಒರು ಕುನ್ಜು ಅಥವಾ ರುಗ್ಮಿನಿಯುಡೆ ಪಶ್ಛಥಬಮ್ •ಓಹ್ಪ್ಪೌಟವ •ಒಉಶದ ಹರನಮ್ •ಪತ್ಮದಕಲಮ್ •ಪರಲೊಕಮ್ •ರನ್ದಕ್ಶರಮ್ •ರಕ್ಶಸಕ್ರಿಥ್ಯಮ್ ಚಿಲಿಪ್ಪಟ್ಟಿ •ರಿತು ವಿಲಾಸಂ •ರುಸ್ಸಿಅಯಿಲ್ •ಮಾಡಿರುವುದಿಲ್ಲ ಮಯಪ್ಪ ರಲ್ಲಿ •ಸಿಶ್ಯನುಮ್ ಮಕನುಮ್ •ಸಾಹಿತ್ಯ ಮಂಜರಿ - ೧೧ ಸಂಪುಟಗಳು •ಸ್ತ್ರೀ •ವಳ್ಳತ್ತೋಳ್ ಸುಧಾ - ಎರಡು ಸಂಪುಟಗಳು •ವಳ್ಳತ್ತೋಳೀನ್ಟೆ ಖನ್ದಕವ್ಯನ್ಗಲ್ •ವಳ್ಳತ್ತೋಳಿನ್ಟ ಪದ್ಯಕ್ರಿಥಿಕಲ್ •ವಿಲಾಸ ಲಥಿಕ •ವಿಚ್ತೊರಿನೆ ಶುಕ್ಕನಿ •ವೀರ ಸ್ರಿನ್ಗಲ •ನ್ಥಮನಿ ಆರೋಗ್ಯ (ಆರೋಗ್ಯ) •ಗರ್ಭಗುಡಿಯಲ್ಲಿ ಛಿಕಿತ್ಸಕ್ರಮಮ್ (ಆರೋಗ್ಯ) •ಗ್ರನ್ಥವಿಹರಮ್ (ಸ್ಟಡಿ) •ಪ್ರಸಂಗ ವೆದಿಯಿಲ್(ಮಾತು) •ಗ್ರನ್ಥನಿರೂಪನನ್ಗಲುಮ್ ಪ್ರಸನ್ಗಲುಮ್ಥೊಲಿನ್ತೆಅಲ್ಲ (ಸ್ಟಡಿ) •ವಳ್ಳತ್ತೋಳ್ ಕಥುಕಲ್ (ಪತ್ರಗಳು) •ವಳ್ಳತ್ತೋಳ್ ಸಮಗ್ರಪರಟನಮ್ (ಸ್ಟಡಿ)
ಉಲ್ಲೇಖಗಳು
<References />
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬ ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಸುರಪುರದ ನಾಯಕರು
ಸುರಪುರದ ನಾಯಕರು-ಗುಲ್ಬರ್ಗ ಜಿಲ್ಲೆಯ ಸುರಪುರವನ್ನು ಕೇಂದ್ರವನ್ನಾಗಿ ಮಾಡಿಕೊಂಡು ಆ ಸುತ್ತಣ ಪ್ರದೇಶಗಳನ್ನು ಆಳಿದ ಒಂದು ಮಾಂಡಲಿಕ ಮನೆತನ. ಇವರು ಬೇಡ ಸಮುದಾಯಕ್ಕೆ ಸೇರಿದವರು.
ಇತಿಹಾಸ
ಕಂಪಿಲಿಯ ರಾಮನಾಥನ ಸೈನ್ಯದಲ್ಲಿ ಇವರು ಸೇವೆಸಲ್ಲಿಸುತ್ತಿದ್ದರೆಂಬ ಸಂಗತಿ ನಂಜುಂಡಕವಿಯ (ಸು.1525) ರಾಮನಾಥಚರಿತದಿಂದ ತಿಳಿದುಬರುತ್ತದೆ. ಚಾಂದಬೀಬಿಯ ಗಂಡ ಮೃತನಾದ ಮೇಲೆ ಆಕೆಗೆ ಸಮರ್ಥ ಆಡಳಿತ ನಿರ್ವಹಿಸಲು ಈ ಬೇಡ ನಾಯಕರ ಸಹಾಯ ಸಹಕಾರಗಳು ದೊರೆತಿದ್ದುವು.
ವಿಜಯನಗರದ ಅರಸರ ಸಾಮಂತರಾಗಿದ್ದ ಇವರು ತಾಳಿಕೋಟೆ ಕದನದ ಅನಂತರ ಬಿಜಾಪುರ ಸುಲ್ತಾನನ ಅಧೀನಕ್ಕೆ ಒಳಗಾದರು. ಇವರ ಶೌರ್ಯ, ಸಾಹಸಗಳನ್ನು ಗುರುತಿಸಿದ ಸುಲ್ತಾನ ಇವರ ನಾಯಕರಿಗೆ ಬಿರುದುಗಳನ್ನು ನೀಡಿ ವಾಗಣಗೇರಿಯಲ್ಲಿ ಕಂದಾಯ ವಸೂಲಿ ಮಾಡುವ ಅಧಿಕಾರ ವಹಿಸಿಕೊಟ್ಟ. ಔರಂಗಜೇಬ್ ಬಿಜಾಪುರದ ಮೇಲೆ ದಾಳಿ ಮಾಡಿದಾಗ ಇವರು ತಮ್ಮ ಶೌರ್ಯ ಪ್ರತಾಪಗಳನ್ನು ಪ್ರದರ್ಶಿಸಿದರು. ವಾಗಣಗೇರಿಯನ್ನು ಔರಂಗಜೇಬ ಆಕ್ರಮಿಸಿದ ಅನಂತರ ಬೇಡರಸ ಸುರಪುರದಲ್ಲಿ ದುರ್ಗ ಕಟ್ಟಿಕೊಂಡ. ಬೇಡನಾಯಕನ ಪರಾಕ್ರಮಕ್ಕೆ ಮೆಚ್ಚಿದ ಔರಂಗಜೇಬ್ ಅವನಿಗೆ ಹಿಂದೆ ಇದ್ದ ಎಲ್ಲ ಹಕ್ಕು, ಬಾಧ್ಯತೆಗಳನ್ನು ನೀಡಿದ.
ಹದಿನೆಂಟನೆಯ ಶತಮಾನದ ಅಂತ್ಯಭಾಗದಲ್ಲಿ ನಿಜಾಮ ಮತ್ತು ಮರಾಠರು ಒಂದಾದಾಗ ತಮ್ಮ ಅಸ್ತಿತ್ವ ಉಳಿಸಿಕೊಳ್ಳಲು ಬೇಡನಾಯಕನು ನಿಜಾಮನಿಗೆ 50,000 ರೂಪಾಯಿ ಕಾಣಿಕೆ ಸಲ್ಲಿಸಿ ಅಪಾಯದಿಂದ ಪಾರಾದ. ಪ್ರಬಲ ದೊರೆಯಾಗಿದ್ದ ಸುರಪುರದ ಯಂಕಪ್ಪನಾಯಕನ ಮೈತ್ರಿ ಗಳಿಸಲು ಹೈದರ್ ಅಲಿ ಮತ್ತು ಟಿಪ್ಪುಸುಲ್ತಾನರು ಪ್ರಯತ್ನಿಸಿ ವಿಫಲರಾದರು. ಯಂಕಪ್ಪನಾಯಕನ ರಾಜ್ಯದ ಹಲವು ಭಾಗಗಳನ್ನು ಟಿಪ್ಪು ಆಕ್ರಮಿಸಿದರೂ ಆತ ಸುರಪುರದ ಮೇಲೆ ದಾಳಿ ಮಾಡಲಿಲ್ಲ. ಯಂಕಪ್ಪನಾಯಕನ ಮರಣಾನಂತರ ನಿಜಾಮ ಸುರಪುರದ ಮೇಲೆ 5 ಲಕ್ಷ ರೂ.ಗಳ ಉತ್ತರಾಧಿಕಾರ ಶುಲ್ಕ ವಿಧಿಸಿದ. ಇದರಲ್ಲಿ ಬಹುಭಾಗ ವನ್ನು ನಗದು ರೂಪದಲ್ಲಿ ಸಲ್ಲಿಸಿದ ಸುರಪುರದ ಅರಸನು ಉಳಿದ ಹಣವನ್ನು ಬ್ರಿಟಿಷರಿಗೆ ಜಾಮೀನಿನ ಮೇಲೆ ಸಲ್ಲಿಸುತ್ತ ಬಂದ. ಕೃಷ್ಣಪ್ಪನಾಯಕ 1841ರಲ್ಲಿ ತೀರಿಕೊಳ್ಳುವ ವೇಳೆಗೆ ಸುರಪುರ ರಾಜ್ಯ ಸಾಲದ ಹೊರೆಗೆ ಗುರಿಯಾಗಿ ತನ್ನ ಸತ್ತ್ವವನ್ನು ಕಳೆದುಕೊಂಡಿತು. ಬ್ರಿಟಿಷರ ಮತ್ತು ನಿಜಾಮನ ಕುಟಿಲೋಪಾಯಗಳಿಂದ ಸುರಪುರದ ಬೊಕ್ಕಸ ಬರಿದಾಯಿತು.
ಕೃಷ್ಣಪ್ಪನಾಯಕ ತೀರಿಕೊಂಡಾಗ ಅವನ ಮಗ ವೆಂಕಟಪ್ಪನಾಯಕ ಅಪ್ರಾಪ್ತ ವಯಸ್ಕನಾಗಿದ್ದರಿಂದ ಮೆಡೋಸ್ ಟೇಲರ್‍ನನ್ನು ಸುರಪುರದ ರಾಜಕೀಯ ಕಾರ್ಯಭಾರಿಯಾಗಿ ನೇಮಕ ಮಾಡಲಾಯಿತು. 1853ರಲ್ಲಿ ವೆಂಕಟಪ್ಪನಾಯಕನಿಗೆ ರಾಜ್ಯದ ಆಡಳಿತವನ್ನು ವಹಿಸಿಕೊಡಲಾಯಿತು. ಬ್ರಿಟಿಷ್ ಅಧಿಕಾರಿಯೊಬ್ಬನನ್ನು ರಾಜಕೀಯ ಸಲಹೆಗಾರನನ್ನಾಗಿ ನೇಮಿಸಿಕೊಂಡು ಅವನ ವೆಚ್ಚಕ್ಕೆ 20,000 ರೂ.ಗಳನ್ನು ತೆರಬೇಕೆಂಬ ಡಾಲ್‍ಹೌಸಿಯ ಸೂಚನೆಯನ್ನು ಆರ್ಥಿಕ ಮುಗ್ಗಟ್ಟನ್ನು ಎದುರಿಸುತ್ತಿದ್ದ ವೆಂಕಟಪ್ಪನಾಯಕ ನಿರಾಕರಿಸಿದ. ಅಂತೆಯೇ ತನ್ನ ಸೈನ್ಯಕ್ಕೆ ಅರಬರು, ರೋಹಿಲರು ಮೊದಲಾದವರನ್ನು ಸೇರಿಸಿಕೊಂಡು ವ್ಯವಸ್ಥಿತಗೊಳಿಸಿದ. ನಾನಾಸಾಹೇಬನೊಡನೆ ರಾಜಕೀಯ ಸಂಪರ್ಕ ಬೆಳೆಸಿಕೊಂಡ. ಅನೇಕ ಜಮೀನುದಾರರು ವೆಂಕಟಪ್ಪನಾಯಕನಿಗೆ ಧನಸಹಾಯ ಮಾಡಲು ಮುಂದಾದರು. ಇಂಥ ಯುದ್ಧಸಿದ್ಧತೆಗಳು ಬ್ರಿಟಿಷರ ಗಮನಕ್ಕೆ ಬಾರದಿರಲಿಲ್ಲ. ಮಹಿಪಾಲ್‍ಸಿಂಗ್‍ಜವಹರ್‍ಸಿಂಗ್ ಎಂಬವನು ಸುರಪುರದ ರಾಜನಿಂದ ಪ್ರೇರಿತನಾಗಿ ಬೆಳಗಾಂವಿಯಲ್ಲಿ ಬ್ರಿಟಿಷ್ ಸೈನ್ಯ ದಂಗೆ ಏಳಲು ಉತ್ತೇಜನ ನೀಡಿದ. ಇದನ್ನರಿತ ಬ್ರಿಟಿಷರು ಮಹಿಪಾಲಸಿಂಗನನ್ನು ಬಂಧಿಸಿ, ಗುಂಡಿಟ್ಟು ಕೊಂದುದಲ್ಲದೆ ಸುರಪುರದ ನಾಯಕನಿಗೆ ಬೆದರಿಕೆ ಪತ್ರ ಕಳುಹಿಸಿದರು. ವೆಂಕಟಪ್ಪನಾಯಕ ತನ್ನ  ಸ್ವಾಮಿನಿಷ್ಠೆಯನ್ನು  ಸಾರಿದ. ಈ ಮಧ್ಯದಲ್ಲಿ ಸುರಪುರದಲ್ಲಿ ನಡೆದ ಹಲವು ದರೋಡೆಗಳಿಗೆ ನಾಯಕನೇ ಕಾರಣನೆಂದು ವಿಚಾರಣೆ ನಡೆಸಲು ಬ್ರಿಟಿಷರು ಕ್ಯಾಪ್ಟನ್ ಬೆಲ್‍ನನ್ನು ನೇಮಿಸಿದರು.